Ovacije za Oliveru Katarinu i "Đelem, đelem" | Novosti.RS\nOvacije za Oliveru Katarinu i Đelem, đelem\n26. 05. 2017. u 09:15\nNaša glumica ponovo oduševila kansku publiku. Prikazivanju "Skupljača perja" prisustvovali su i članovi porodice našeg legendarnog filmskog autora\nBAŠ kao i 1967, kada su "Skupljači perja" Aleksandra Saše Petrovića u Kanu osvojili glavne nagrade, Olivera Katarina ponovo je ispraćena ovacijama, na projekciji ovog remek-dela u programu "Kanski klasici".\nU sali "Bunjuel", pored Olivere koja se emotivnim govorom obratila publici u ime cele ekipe filma, ističući da ovu projekciju posvećuje njima, o izuzetnom ostvarenju Saše Petrovića govorili su Žerald Dušasoj, zvaničnik kanskog festivala, i Jugoslav Pantelić, direktor Jugoslovenske kinoteke. Prikazivanju "Skupljača perja" prisustvovali su i članovi porodice našeg legendarnog filmskog autora. Prijem u čast ponovne kanske projekcije ovog ostvarenja organizovan je na krovu hotela "Radison Kan", a Olivera je za brojne filmske profesionalce iz sveta, inostrane i domaće novinare i kritičare otpevala pesmu "Đelem, đelem", koja je u svetu i danas prepoznatljiva.\nTokom prekjučerašnjeg dana, u čast Olivere Katarine, koja je pre 50 godina bila jedna od najlepših glumica koje su ikada prošetale Kroazetom, kako su podsetili organizatori festivala, organizovan je svečani ručak u restoranu "Plaza rojal".\n...PRELEPA !!!!...njeni snimci iz mladosti zadaju domaći svim današnjim "lepoticama ispod noža"...a sem toga, predivna glumica i pevačica...POŠTOVANJE !!!!\nPoštovana Katarina, uvek ste u našim srcima i dušama ljubavima i patnjama Vašim glasom i pesmom i niko nam to ne može oduzeti i bez obzira na to sto umetnika takve karijere i renomea svih ovih decenija pokušavaju ostaviti po strani dajući prednost i forsirajući sve ono najprimitivnije u muzici. Znajte da postojimo i mi drugi i to u velikom broju koji smo Vasi poštovaoci i pravih vrednosti i koji smo ponosni na ovacije i trijumf u Kanu i ovaj put.


RTS :: Dačić: Ponašanje Prištine ne daje optimizam za nastavak dijaloga\nPolitika Dačić: Ponašanje Prištine ne daje optimizam za nastavak dijaloga\nnedelja, 08. dec 2019, 12:44 -> 15:17\nMinistar spoljnih poslova Ivica Dačić izjavio je da je ponašanje Prištine, navodeći kriviču prijavu protiv predsednika Srbije Aleksandra Vučića i izjavu kandidata za kosovskog premijera Aljbina Kurtija da ga ne želi za pregovaračkim stolom, pokazatelj da njoj nije stalo do dijaloga i kompromisa.\n"Ako ovako budu nastavili, nismo optimisti kada je reč o nastavku dijaloga Beograda i Prištine", rekao je Dačić uoči početka sednice Glavnog odbora svoje Socijalističke partije Srbije, dodavši da će ponašanje Prištine biti jedna od tema sednice.\n"To je pokazatelj da njima nije stalo do dijaloga i kompromisa, samo je problem u tome što oni ne shvataju da se situacija veoma promenila", rekao je Dačić i dodao da se danas spoljnopolitička pozicija Srbije promenila i poboljšala.\nNaveo je da se to može videti i u suretu predsednika Vučića sa brojnim međunarodnim zvaničnicima, a istovremeno je Srbija uradila mnogo i na jačanju svoje pozicije time što je stabilizovala finansijsku situaciju.\n"To je suština našeg odnosa sa Srpskom naparednom strankom (SNS). Mi delimo iste ciljeve, a to je da Srbija što bolje zaštiti svoje državne i nacionalne interese i ostvari sve preduslove da u jednom dugom peirodu možemo da imamo društveni rast", zaključio je Dačić.\nDačić o incidentu ispred Skupštine: To nije politički čin\nDačić je osudio sinoćni incident ispred Skupštine Srbije kada su učesnici protesta s pojedinim vođama opozicije pokušali jarbolom za zastavu da polome staklo na ulaznim vratima i poručio da takvo ponašanje državni ograni treba da sankcionišu.\n"Najoštrije osuđujemo takvo ponašanje, jer je to pokazatelj jednog ekstremizma i nasilja koji šire pojedine opozicione stranke i njihovi lideri, i to zaista zahteva reakciju državnih organa", rekao je Dačić.\nOcenio da sinoćni incident ispred Skupštine Srbije nije politički događaj.\n"Neke stranke očigledno mogu da uđu u Skupštinu samo ako provale, umesto da uđu na izborima. Zato i neće da učestvuju na izborima, to je za njih jedina dobitna kombinacija", istakao je Dačić.\n"U ovom slučaju, mislim da je to i tragedija - zato što se ponavljaju neke slike koje samo nanose štetu Srbiji, a s druge strane i farsa - zato što su u pitanju političke stranke koje nemaju gotovo nikakvu političku podršku u biračkom telu Srbije", naveo je Dačić.\n"Danas pokušavaju da predstave da je politički legitimno kada crtate nekome metu i kažu da su to metafore. U listu 'Identitet' pred ubistvo Đinđića je objavljen jedan tekst da je 'Đinđić meta slobodnog strelca'. Nažalost, to se i desilo", podsetio je Dačić.\nNe nastupamo sa SNS-om, ponosni na zajedničke rezultate\nLider SPS-a je rekao da ta stranka neće na narednim izborima imati zajedničku listu sa SNS-om i poručio da je zadovoljan rezultatima koje je njihova zajednička koalicija u proteklih sedam godina ostvarila, a što će biti osnova za njihovu buduću saradnju.\n"Nastavićemo saradnju sa SNS-om, ali na izbore ćemo nastupati samostalno, odnosno u koaliciji s Jedinstvenom Srbijom Dragana Markovića Palme, nećemo imati zajedničku listu sa SNS-om, što je i normalno, jer smo do sada uvek išli odvojeno na izbore", rekao je Dačić.\nOn je pozitivno ocenio sve rezultate koje je SPS ostvarila u koaliciji sa SNS-om, dodajući da je za proteklih sedam godina napravljen veliki pomak kada je reč o spoljnopolitičkoj poziciji Srbije.\n(nedelja, 08. dec 2019, 19:32) - anonymous [neregistrovani]\n(nedelja, 08. dec 2019, 15:30) - anonymous [neregistrovani]\n(nedelja, 08. dec 2019, 13:49) - FORum LIvii [neregistrovani]\n(nedelja, 08. dec 2019, 13:11) - milan lala [neregistrovani]


Bratunac: Održana audicija za muzičko takmičenje „Ritam Evrope“ - UPSMedia Bratunac: Održana audicija za muzičko takmičenje „Ritam Evrope“ – UPSMedia\nAktuelnosti Društvo Kultura Muzika Obrazovanje Srebrenica / Bratunac Zanimljivosti\njanuar 29, 2020 urednik\nU kino sali Doma kulture u Bratuncu danas je održana audicija za muzičko takmičenje „Ritam Evrope“. Članovi žirija imali su težak zadatak da od pet, izaberu troje kandidata koji će se spremati za finale ovog takmičenja u Istočnom Sarajevu. Dva kandidata nisu prošla, što ne znači da nisu imala talenat ili kvalitet.\n„Na audiciju nam se prijavilo oko petoro kandidata pevačkih i od toga su prošle tri devojke koje su se istakle velikim talentom, zapravo svih pet se istaklo talentom, ali mi smo morali da suzimo taj spisak na tri pevača koji su u tom trenutku bili najbolji.“, rekao je Miloš Marković, muzički direktor festivala „Ritam Evrope“.\n„Za današnju audiciju sam pripremila pjesmu Jelene Tomašević „Ime moje“ i zadovoljna sam svojim nastupom. Utisci se još uvijek sabiraju i mislim da će ovo biti jedno nevjerovatno iskustvo po rječima ovih direktora i ljudi koji će raditi sa nama.“, za UPSMedia radio je rekla Valentina Matić, kandidatkinja.\n← Narodna biblioteka Srebrenica: Zahvalnice i simbolične nagrade za korisnike\nSrebrenica: Sastanci roditelja djece u vezi sa proslavom Dana škole →


NOVI SAD – Odavno ne postoji, niti je ikada i postojao opravdan razlog zbog kojeg “Treća Srbija” uopšte učestvuje u gradskoj vlasti. Međutim, od trenutka kada je Andrej Fajgelj priveden zbog pozivanja na rušenje ustavnog poretka, njihovo zadržavanje u vladajućoj većini je još teže objašnjivo. Naime, iako se u javnosti spekulisalo o tome da je Fajgelj isključen iz “Treće Srbije”,on je i dalje na zvaničnom internet sajtu Treće Srbije naveden kao zamenik predsednika te, interesne grupacije – ukazano je u saopštenju Gradskog odbora Lige socijaldemokrata Vojvodine Novi Sad.\nČetiri godine Novi Sad trpi\n- Ova gradska vlast ulazi u četvrtu godinu i sve to vreme se oglušuje o naše apele da „Trećoj Srbiji“ oduzme sve finansijske i druge poluge vlasti i zaustavi razaranje svega u šta su građanke i građani Novog Sada decenijama ulagali. Ćutke im se tolerisalo i što razbijaju inventar gradskih preduzeća i lupaju službene automobile. Praštalo im se što otpuštaju stručne radnike, vređaju novinare, maltretiraju konobare i ruže grad ispisujući grafite po fasadama – istaknuto je u saopštenju Gradskog odbora LSV.\nPodrška čoveku koji je pozivao na oružje\n- Hoće li se Trećoj Srbiji tolerisati i napad na gradonačelnikovog partijskog šefa Aleksandra Vučića? To je u domenu njihovih koalicionih odnosa\nMeđutim teško da može zanemariti podršku koju je “Treća Srbija” nakon toga javno pružila Fajgelju. Jer, to je podrška grupacije iz vladajuće koalicije u Novom Sadu čoveku koji je pre nekoliko dana pozivao na oružje – upotorila je Liga.\n- Gde počinje granica kada će gradonačelnik prestati da toleriše nakupce glasova, interesne grupacije i one koji pozivaju na oružje i nasilje, samo zato što mu dodaju većinu u gradskoj vlasti – upitao je Gradski odbor Lige socijaldemokrata Vojvodine Novi Sad.\nŠta radi ostali koalicioni partneri SNS u Novom Sadu\nI dok su naprednjacima već dvoje koalicionih partnera pred sudom, treći je registrovao po pet nevladinih organizacija na istu adresu i bezbrižno izvlači novac sa gradskih konkursa od zaštite životne sredine do socijalne zaštite.


Više od šest hiljada ljudi iz Rasinskog okruga na skupu „Budućnost Srbije“ u Beogradu | RTK\nZavršnom mitingu kampanje „Budućnost Srbije“ u Beogradu prisustvalo je više od šest hiljada ljudi iz Rasinskog okruga.\nU Beogradu je održan skup u okviru kampanje „Budućnost Srbije“. Prema proceni MUP-a, okupilo se između 140.000 i 150.000 građana. Skup je počeo muzičkim programom, nakon čega je otpevana himna „Bože pravde“. Usledila su obraćanja govornika ispred Doma Narodne skupštine. Okupljenima se obratio predsednik Srbije Aleksandar Vučić koji je poručio je da Srbiji treba mir ako želi ekonomski napredak. „Džabe nam fabrike i internet stručnjaci ako nemamo dece“, istakao je predsednik Vučić.\nPredsednici svih 56 mesnih odbora Srpske napredne stranke u Kruševcu i pet opština Rasinskog okruga, dali su podršku predsedniku Aleksandru Vučiću. Posebno zadovoljstvo, istakao je potpredsednik Gradskog odbora Srpske napredne stranke Predrag Vukićević, je što je među okupljenima bio veliki broj mladih. Jasno je narodu šta je i ko je budućnost Srbije i to nisu oni koji su ovu zemlju uništili do 2012. godine, poruka je Srpske napredne stranke.\nSugradjane je u Beogradu docekao i pozdravio i direkto BIA-e Bratislav Gašić.\nPrethodno : U Centru za stručno usavršavanje Kruševac održana dva seminara namenjena prosvetnim radnicima\nSledeće : Razvojni centar Srbije u Kruševcu sprovodi akciju prikupljanja knjiga


Sara Jovanović ima novog dečka | wanted.rs\nSARA JO RASKINULA S PRODUCENTOM: Šuška se da je našla novog dečka, a evo gde su viđeni 0 Podeli PODELI TWEET POŠALJI E-MAIL\nPevačica Sara Jovanović je, prema pisanju medija, raskinula vezu sa producentom Milkom Babićem i sada ima novog dečka.\nPevačica Sara Jovanović dve godine je u vezi sa producentom Milkom Babićem, ali reklo bi se da je njihovoj ljubavi došao kraj. Prema pisanju medija Sara ima novg dečka sa kojim je viđena u javnosti.\nPevačica je prvi put 2019. godine objavila da je u vezi sa Milkom, mediji su zatim pisali da je par počeo i da živi zajedno, ali se dosad nije oglašavala o raskidu. Ni za njen rođendan, koji je bio 29. oktobra, Jovanovićeva nije objavila zajedničke fotografije sa nekadašnjim partnerom.\nIako se nisu poljubili, Saru je dečko naizmenično držao oko struka i za ruku, pa je sasvim jasno da nije reč o prijateljstvu.\nPar se u restoranu zadržao oko dva sata, a čim su završili sa jelom platili su i otišli dalje. Sarin partner je, kako se navodi, sportski građen, a oboje su imali opušten stajling.\nPevačica nije imala šminku, ali je zato osmehom zračila, te je bilo jasno da je emotivno ispunjena.\nOno što je moglo da se zaključi, s obzirom na to da Sara ne voli da komentariše privatni život, jeste da se sa bivšim dečkom Milkom rastala prijateljski, s obzirom na to da su i dalje prijatelji na Instagramu, te da lajkuju jedno drugom objave.\nSara Jovanović Sara Jo Raskid novi dečko Milko Babić


Goran Cvetanović Архиве - Страница 2 од 10 - Dnevnik Juga\nHome / Tag Archives: Goran Cvetanović (page 2)\nParaolimpijci Milan Petrović i Goran Šmelcerović na prijemu kod gradonačelnika Leskovca pred put u Tokio\nGradonačelnik Leskovca dr Goran Cvetanović priredio je jutros prijem za reprezentativce Srbije i učesnike Paraolimpijskih igara koje se održavaju u Tokiju Milana Petrovića i Gorana Šmelcerovića. Paraolimpijski tim Srbije putuje sutra u Tokio, a među 20 reprezentavaca su i dvojica Leskovčana koji će učestvovati u bisiklističkoj trci. – Oni će …\nVAKCINACIJA OD UTORKA PONOVO U HALI PARTIZAN: Gradonačelnik Leskovca i direktor Opšte bolnice primili treću dozu vakcine\nSrdjan Stamenkovic 23/08/2021\tDRUŠTVO, Korona Virus, Leskovac 0\nGradonačelnik Leskovca dr Goran Cvetanović i direktor Opšte bolnice Leskovac dr Nebojša Dimitrijević primili su danas treću dozu vakcine. U leskovačkom Domu zdravlja velika gužva, pre svega starijih sugrađana koji su došli da prime treću dozu vakcine. – Radi efikasne zaštite od bolesti Kovid 19 započeta vakcinacija trećom dozom. Treću …


Engelova kritika Foga i opstruiranje kompromisa BG i PR - Centar za evroatlantske studije - CEAS\nEngelova kritika Foga i opstruiranje kompromisa BG i PR\nObjavio Tanjug 21 januar 2020 .\nKritike američkog kongresmena Eliota Engela na račun komandanta američkih mornaričkih snaga za Evropu Dzejmsa Fogoa upućene su sa namerom da se opstruira bilo kakav kompromis koji može da se postigne između Beograda i Prištine, smatra Jelena Milić, direktorka Centra za evroatlantske studije.\nMilić za Tanjug kaže da je Engel svojim kritikama Fogoa za "blagu" retoriku prema Srbiji, odnosu Srbije sa NATO-om i Rusijom, kao i nedovoljnom usklađivanju spoljne politike Srbije sa EU, pokušao da opstruira dijalog koji bi Srbiju zadržao na evropskom putu i pre svega ponovo uspostavio strateški dobre odnose između naše zemlje i SAD.\nPrema njenim rečima, admiral Fogo je davao izjavu kao visoki zvaničnik NATO-a, ne kao američki zvaničnik, a svi stavovi NATO-a nisu isti kao stavovi SAD što, kako ističe, Engel vrlo dobro zna, kao i to da četiri zemlje članice NATO-a nisu priznale nezavisnost Kosova.\n"Engel zna da je Fogo komandant Kfora na Kosovu, a zna i da bi se srpska politika prema Rusiji i ruski zahtevi za saradnjom verovatno artikulisali ne samo pod ovom vladom, na šta je Engel implicirao vrlo negativno, nego pod bilo kojom drugom srpskom vlašću", navodi.\nPojašnjava da se dolazak sadašnje vlasti u Srbiji poklopio sa vremenom kada je Rusija započela intenzivnije svoje, kako kaže, nelegalne aktivnosti i u Ukrajini i u Gruziji, kao i da to nema veze sa Srbijom.\nFogo je bio veoma korektan procenjujući da stepen nivoa saradnje između Srbije i NATO-a zavisi od suverene odluke Srbije, navodi Milić i dodaje da je Engelovo aludiranje da Srbija odbija članstvo u NATO upravo argument koji Rusima i prokremaljskim strukturama daje za pravo da tvrde da postoje pritisci.\nMilić ističe da se Engel bavi neuobičajeno mnogo odnosima Srbije i Kosova, te da bi stoga morao znati da je Srbija nedavno usvojila Individualni akcioni plan o partnerstvu sa NATO-om, koji implicira važne stvari, kao i da NATO verovatno ne bi nastavio saradnju sa našom zemljom na tom nivou ukoliko bi video odnose Srbije i Rusije na način na koji ih vidi Engel.\n"Ono što je Engel rekao su strahovi koji postoje u Ministarstvu odbrane SAD, ali to su stavovi jednog ministarstva, a postoje i druga koja uzimaju u obzir političke implikacije dijaloga o Kosovu, energetskoj zavisnosti", kaže Milić.\nIronično primećuje da će Engel biti "neprijatno iznenađen" činjenicom da je juče potpisano Pismo o namerama o uspostavljanju avio linije između Beograda i Prištine, koji će biti podržan i od strane NATO-a.\n"Takve stvari potvrđuju da je Engel reagovao vrlo nesmotreno u funkciji ostvarivanja nekih svojih partikularnih ciljeva, koji nemaju čak veze ni sa značajem uspešne američke spoljne politike", navodi Milić.\nDodaje da ako i postoji neka korist u Engelovoj izjavi to je da njegova ishitrenost govori da politika ka kompromisu i neki potezi koji Srbija "vuče" daju rezultate.\nKako kaže, imajući u vidu da Engel sve to zna i da je istrgnuo kontekst i neke činjenice namerno prenebregnuo, Srbija, kako državni i ostali politički akteri, tako i civilno društvo, morali bi razumeti da to nije izolovani slučaj, već trend koji postoji poslednje dve godine.\nIstiče da bi zbog toga javna diplomatija i mnogo veće prisustvo srpske diplomatije, pre svega u Vašingtonu, morali da se nastave.\nDodaje i da bi jačom diplomatskom aktivnošću u Vašingtonu trebalo da se pokažu činjenice o, kako kaže, novoj Srbiji 2020. godine, koja reflektuje 20 godina napora da se ogradi od loših politika devedesetih godina što, naglašava, nije slučaj sa Kosovom.\n"Engelova izjava je potvrda koliko je prisustvo diplomatskog Beograda i u EU, i u NATO, ali pre svega u SAD bitno da se ne bi dopustile stranačke svađe i jednostrani pristupi, kao i favorizacija Kosova", kaže Milić.\nZaključuje da se ne sme ugroziti mogućnost postizanja kompromisa Beograda i Prištine koji bi, ocenjuje, pomogao Srbiji da se jače etablira i na političkom zapadu.


Lokalna fondacija Pančevo - FONDACIJA NAŠEG KRAJA\nLokalna fondacija predstavlja sponu između grupa koje imaju pokretačku snagu i ideje i pojedinaca i preduzeća koji su motivisani da ulože sredstva u rešavanje različitih pitanja i unapređenje života u svom okruženju. Preko fondacija koje pokrivaju deo grada, grad ili opštinu i njihovih programa, manja udruženja i neformalne grupe građana konkurišu svojim predlozima i dobijaju podršku da te inicijative sprovedu u delo.\nSreli smo se u Pančevu sa ljudima koji žele da pokrenu i poboljšaju svoj kraj osnivanjem lokalne fondacije: Natašom Lenđel, Draganom Srećkovićem, Nikolom Ćurčinom, Denizom Hotijem, Predragom Mijalkovićem i Nenadom Živkovićem. Rekli su nam da žele da prva asocijacija na reč fondacija u Pančevu bude – poverenje. Lokalna fondacija Pančeva će biti razvojna fondacija koja će trajno doprinositi dugoročnom jačanju zajednice jačanjem poverenja unutar nje. Time ona postaje jača, homogenija, povezanija, sposobnija i spremnija da se samostalno suoči sa izazovima, odgovori na probleme i reši ih na pozitivan i proaktivan način, u najširem interesu i za opšte dobro.\nOsnivači buduće fondacije imaju oko godinu dana da sakupe novac od donatora na lokalu koji će Trag fondacija duplirati. Nakon toga, kreću u formalno osnivanje lokalne fondacije u Pančevu. Za buduću fondaciju nam kažu da žele da bude zasnovana na temeljnim i neupitnim vrednostima i načelima rada, a to su: participativnost, odgovornost, transparentnost, otvorenost, okupljanje zajednice i uvažavanje različitosti i inkluzija. Osnivanjem fondacije veruju da će ostvariti uzvišene ciljeve, poput povezivanja zajednice, jačanja njene unutrašnje kohezije, ohrabrivanja na akciju aktere njenog društvenog života, umrežavanja zainteresovanih pojedinaca i grupa, razvijanja potencijala, pomaganja snaga, podsticanja resursa i podržavanja ideja koje doprinose njenom sveobuhvatnom razvoju.\nFilantropija je osnovni pokretač lokalnih fondacija i predstavlja spremnost ljudi da doniraju novac i podele znanja, prostor, veštine, opremu ili druge resurse sa drugima. Lokalna fondacija uvećava snagu davanja i prikupljena sredstva preusmerava na lokalne inacijative putem transparentnih programa za dodelu donacija i nezavisnih odbora za odlučivanje.\nNataša je antropološkinja i entuzijasta za inovativne metode učenja. Pitali smo je da nam kaže u kojoj su fazi osnivanja i rekla nam je da su već počeli sa prikupljanjem sredstava, kao i da su već počeli da razgovaraju sa ljudima, kao i da u planu imaju razne akcije. „Otkad znam za sebe, prati me osećanje brige za svoju zajednicu i zbog toga mi je ideja fondacije toliko bliska, jer omogućava relaciju između zajednice, odnosno građana koji imaju neke potrebe i ljudi koji imaju potrebu da pomognu gradu. Iako svi imamo osećaj šta je potrebno nekoj određenoj grupi ljudi, želimo da izađemo iz tog mehura i vidimo šta je potrebno široj zajednici“, rekla je ona.\nNjihov cilj je da zaista oslušnu i temeljno istraže kakvu vrstu intervencija zajednica očekuje i šta su potencijalni donatori spremni da podrže i da, nakon toga, naprave konkretniju strategiju za realizaciju svojih planova. U razgovoru sa prijateljima nameće se jedna od ideja, a to je osmišljavanje kulturnih sadržaja i oživljavanje prostora, koji su nekad radili, ali su se zatvorili poput evangelističke crkve koja, kako nam kaže Nataša, „više nema nikakvu religijsku funkciju, a u poslednje vreme se koristi u kulturološke svrhe”, i dodaje, “mi bismo voleli ako bi postojao neki način da nju stavimo na raspolaganje građanima; time bi prostor crkve postao mesto susreta i direktnog kontakta sa zajednicom koju bi mogla da koristi buduća lokalna fondacija ovog grada”. Po njenim rečima, to bi bilo pružanje prostora za razgovor i maštanja o Pančevu u budućnosti. Kada je reč o očekivanjima u vezi sa inicijativama koje bi mogli da podrže u budućnosti, Nataša bi bila sasvim zadovoljna i predlozima koji uključuju sređivanje javnih površina, zaštitu životne sredine i zajedničko pravljenje stvari.\nNataša, Nikola i Dragan\nNikola je od svoje osamnaeste godine bio omladinski NVO aktivista, a danas je nastavnik i direktor Elektrotehničke škole “Nikola Tesla” Pančevo, dobitnik nagrada za najbolju eTwinning školu u Srbiji (Nacionalna i evropska oznaka kvaliteta), nagrade Kreativne škole za unapređenje u nastavi. Nikola kaže da je lokal-patriota i da voli da Pančevo bude lepo i da ljudi uživaju u njemu voleo bi da ljudi javnu sredinu shvataju kao svoju, bez obzira na to da li je to organizovanje koncerta, sređivanje staze ili igrališta.\nI Dragan se sa ostatkom grupe upustio u avanturu sa jasnim planom osnivanja lokalne fondacije. On je već petnaest godina aktivan u civilnom društvu u Srbiji i zemljama regiona na različitim razvojnim projektima. Zanimaju ga politike, procesi i prakse koje se fokusiraju na emancipaciju građanki i građana, osnaživanje zajednica, razvoj demokratije i jednaku raspodelu moći u društvu. Smatra da je najvažnije da se vremenom usmere na razvojne stvari, uz konstantno osluškivanje zajednice na mlade, kulturu i na umetnost, jer su to suštinske stvari koje nedostaju i koje ih određuju.\nDeniz je preduzetnik, nagrađivani socijalni dizajner, filmski autor, omladinski lider i konsultant u oblastima društvenih inovacija i obrazovanja, sa više od devet godina iskustva u javnom, korporativnom i civilnom sektoru u Srbiji. Na osnivanje lokalne fondacije ga je podstakla ideja i želja da se jednog dana probudi u uzbudljivom gradu u kome komšije podržavaju jedni druge. Voleo bi da Pančevo postane „wow mesto za život“, i dodaje, ”buduću fondaciju vidim kao inicijatora i podstrek za saradnju i razumevanje između komšija, akcije koje uređuju parkove za decu, fasade naših predaka, ulice naših drugova, dalje školovanje mladih, kreativnost naših sugrađana, a cilj čine, pre svega nasmejani sugrađani i sugrađanke“.\nPredrag za sebe kaže da je radoznalac, bibliofil i aktivni pokretač zajednice. Nada se da će kreirati i podstaći neke nove pokretače u zajednici koji će raditi na menjanju svih onih problema važnih njima i njihovom okruženju. Veruje da će ključ uspeha buduće fondacije biti konkretne i male pobede, jer je to ono što nam trasira put ka trajnom i kvalitetnom unapređenju gradskih i seoskih sredina Pančeva. Nada se da će u sledećih godina dana uspeti da podrže neke važne postojeće inicijative u gradu i time dodatno motivišu neke druge pokretače u svojoj lokalnoj zajednici.\nNenad je novinar, nastavnik građanskog vaspitanja u srednjoj školi, aktivista, antifašista. Veruje da će zahvaljujući fondaciji u nastajanju podržati vesnike i donosioce promena na bolje u Pančevu. Smatra da će zahvaljujući budućoj fondaciji, njihova lokalna zajednica videti boljitak kroz inicijative koje se zalažu za očuvanje i unapređivanje životne sredine što je od posebnog značaja s obzirom na to da je Pančevo grad koji je decenijama opterećen izuzetno ozbiljnim ekološkim problemima, a takođe očekuje da će se pokrenuti građanske inicijative za očuvanje i unapređivanje ambijentalnih i urbanističkih celina, a nasuprot aktuelnom razaranju takvih celina zarad brze zarade investitora, često uz zloupotrebu javnih resursa. Nenad posebno ističe važnost pružanja podrške omladinskim inijativama koje doprinose modernizaciji i otvaranju društva.\nZahvaljujući fondaciji, članovi grupe koja osniva lokalnu fondaciju veruju da će Pančevo dobiti prostor za povezivanje i umrežavanje postojećih aktera društvenog života, kao i onih koji će to tek postati, kao i mogućnost da svi koji su zainteresovani za umrežavanje, dobiju priliku za to jer kako kažu: „nikad se ne zna šta sve dobro, iz te situacije može da nastane.“ Uz to, računaju i na izrazitu nezavisnost u svom radu, transparentno funkcionisanje i komuniciranje sa zajednicom, a kampanja prikupljanja novca za buduće dodeljivanje donacija već daje prve rezultate i male inicijative iz Pančeva imaju čemu da se nadaju.


Dve muškarca pokušali da otmu ženu u Sarajevu, njene vapaje čuli građani\nDva muškarca su privedena zbog sumnje da su u Sarajevu pokušali oteti ženu (39).\nPolcija je sinoć obaveštena da pored nadvožnjaka u ovom gradu, iz putničkog motornog vozila “Mercedes”, nepoznata ženska osoba traži pomoć.\nIzlaskom na mesto događaja, policijski službenici su zatekli navedeno vozilo u kojem su se nalazili M.J.(24) iz Goražda, nastanjen u Sarajevu, L.A.(39) iz Sarajeva, M.S. (40) iz Goražda, nastanjen u Sarajevu.\nU obavljenom intervjuu L.A. je izjavila da su je istog dana oko 19,30 sati u ulici Briješće, opština Novi Grad Sarajevo, M.J. i M.S. nasilno uveli u vozilo, upućivali pretnje i upotrebom fizičke snage naneli povrede. Povređenoj je lekarska pomoć ukazana u KCU u Sarajevu, gde su od strane lekara konstatovane lakše telesne povrede, prenose sarajevski mediji.\nO slučaju je obavešten tužilac Kantonalnog tužilaštva u Sarajevu.\nLAŽNA PATRONAŽNA SESTRA OTELA BEBU Tetki rekla da opere ruke, pa je zaključala u kupatilu i POBEGLA SA DETETOM, uhapšena nakon velike akcije\nKAKO SU NAM DECA POSTALA OVAKVI KRIMINALCI Tinejdžer u Sarajevu uhapšen zbog otmice maloletnika, razbojništva i ucene\nProdužen pritvor Sarajliji zbog otmice i polnog odnosa s devojčicom


Dobojski Info - DOBOJ: Karatisti Sloge donijeli sedam medalja sa takmičenja u Zvorniku (FOTO)\nDOBOJ: Karatisti Sloge donijeli sedam medalja sa takmičenja u Zvorniku (FOTO)\nutorak, 02 novembar 2021 16:19\nFOTO: RTV Doboj | DOBOJ: Karatisti Sloge donijeli sedam medalja sa takmičenja u Zvorniku (FOTO)\nU Zvorniku je u subotu održan WKF karate turnir pod nazivom 7. „Zvornik open 2021”, na kojem je učestvovalo 370 takmičara iz 29 klubova iz tri države.\nTurnir je organizovao Karate klub „Senesei” Zvornik u sportskoj dvorani u Zvorniku, a na ovom turniru nastupili su i takmičari Karate kluba „Sloga-Hemofarm” Doboj. Oni su na ovom turniru osvojili sedam medalja od toga dvije zlatne, dvije srebrne i tri bronzane medalje u pojedinačnoj konkurenciji u borbama\nTrenerica Maja Sušić, koja je predvodila takmičare na pomenutom takmičenju istakla je da je zadovoljna rezultatima i formom najmlađih takmičara i da polako sezonu privode kraju. Posebno se osvrnula na predstojeći turnir Doboj open 2021, koji će se u organizaciji „Sloga-Hemofarm” Doboj održati 14. novembra, za koji je rekla da će mnogima biti i zadnje takmičenje u ovoj godini, a nako kojeg ih poslije očekuju pripreme za polaganja za viša zvanja u karateu.\nViše iz ove kategorije « DOBOJ: Karatisti "Sloge" otputovali na Balkansko prvenstvo DOBOJ: Međunarodni karate turnir “Doboj Open 2021” 14. novembra »


Značajan pad povjerenja u Đukanovićevu partiju\nNajnovije istraživanje podgoričke nevladine organizacije Centar za demokratiju i ljudska prava (CEDEM), pokazalo je je da je vladajuća Demokratska partija socijalista ( DPS) Mila Đukonovića zabilježila drastičan pad povjerenja građana, pošto je sa 41,5 odsto, koliko je njen rejting iznosio u decembru prošle godine, pala na 34 odsto.\nTrend pada povjerenja bilježe i opozicione Demokrate Alekse Bečića koje su sa 20,7 procenata u decembru 2018. godine spustile se na 14,6 odsto podrške anketiranih.\nPročitajte i ovo: Sudovi Crne Gore će reći čija je crkvena imovina\nU isto vrijeme značajan rast bilježi koglomerat političkih stranaka okupljenih u opozicionom savezu Demokratski front, a čija su dvojica lidera Andrija Mandić i Milan Knežević nepravosnažno osuđeni za pokušaj terorizma na dan parlamentarnih izbora u Crnoj Gori u okotobru 2016. godine.\nTo što je DPS prvi put nakon nekoliko godina zabilježila značaj pad podrške crnogorskih građana u CEDEM-u objašnjavaju svim onim što se dešavalo na političkoj i javnoj sceni Crne Gore od početka ove godine.\n"Imali smo izraženo nezadovoljstvo građana na protestima koji su trajali skoro cijelo proljeće, za koje je povod bila afera Koverta. Osim toga, u tom periodu smo dobili ishod suđenja za predstavnike Demokratskog fronta, koji su tzv. suđenje za pokušaja državnog udara okarakterisali kao političko.\nVjerovatno je na partijski rejting uticao i Vladin prijedlog zakona o slobodi vjeroispovijesti,” objasnila je direktorka CEDEM-a Milena Bešić.


TotalCar.rs » Infiniti: Ništa od Q60 kabrioleta\nInfiniti, kabrio, novo, TOP\nInfiniti ipak neće praviti kabrio verziju svog Q60 modela, koji bi bio rival Mercedes-Benz C-Klasi i BMW-ovoj Seriji 4.\nJedan od viših menadžera ove kompanije za proizvodnu strategiju Gerardo Karmona rekao je da je Infiniti, pri razvijanju Q60, bio posvećen tome da ga učini boljim od G37 modela, i da nije želeo da raspline svoju pažnju na razvijanje različitih varijanti.\n“Fokusirani smo samo na kupe verziju… u ovom trenutku, kabriolet nije u igri. Njihovi proizvodni obimi su prilično mali, a mi smo želeli da se fokusiramo na veća poboljšanja ovog automobila,” kaže Karmona i dodaje da nisu postojale dramatične razlike između G35, prve generacije ovog vozila i G37, druge generacije, pa su želeli da izbegnu da se to desi ponovo: “Želeli smo da napravimo dramatično različit Q60, što znači da su svi naši napori usmereni u to, a ne u razvoj drugih varijanti.”\nQ60 pokreće novi 3.0-litarski twin-turbopunjeni V6 motor dostupan sa 300 i 400 konjskih snaga. Na američkom tržištu kupci će moći da biraju između ove dve verzije, dok će u Evropi biti dostupna samo varijanta sa 400 KS.


AstraZeneca: Zaplijenjene doze vakcina u Italiji namijenjene su za EU i siromašne zemlje | RADIO TEŠANJ d.o.o.\n25.03.2021 • Objavljeno u: • Vijesti • Svijet •\nPredstavnici AstraZenece izjavili su da je 29 miliona doza vakcina, koje je inspekcija pronašla u pogonima u Italiji, namijenjeno za tržište Evropske unije i donacije siromašnim zemljama putem COVAX mehanizma, prenosi Reuters.\nInspekcija pogona u Anagniju blizu Rima izvršena je tokom prethodnog vikenda na zahtjev Evropske komisije. Nakon pregleda, italijanske snage sigurnosti saopćile su kako su u pogonu pronašle 29 miliona doza vakcina.\nPremijer Italije Mario Draghi kasnije je potvrdio navode inspekcije te je naglasio kako su određene pronađene doze vakcina zaplijenjene, dok su dvije serije poslane u Belgiju.\nPronalazak vakcina u italijanskim pogonima, produbio je nivo nepovjerenja Evropske unije prema AstraZeneci koja je već ranije najavila da neće moći ispuniti planove vezane za distribuciju vakcina na područje EU. Kako se navodi, pronađenih 29 miliona doza bilo je dovoljno za vakcinaciju 14,5 miliona ljudi.\nNekoliko dana nakon posjete inspekcije AstraZeneca je saopćila kako je većina doza u pogonu Catalent bila namijenjena za tržište EU, a ostatak za siromašnije zemlje koje vakcine nabavljaju putem COVAX mehanizma.\n"Trenutno nije planiran izvoz, osim u zemlje COVAX-a, 13 miliona doza vakcina čeka dozvolu za izvoz", rekli su iz kompanije.\nPreostalih 16 miliona, kako se navodi, bit će isporučeno u Evropu u martu i aprilu.\nKada je riječ o samom porijeklu vakcina, zvaničnici Evropske unije u izjavi za Reuters su istakli kako postoji mogućnost da određeni dio vakcina koje je pronašla inspekcija vodi porijeklo iz fabrike Halix u Nizozemskoj, koju je AstraZeneca angažovala za proizvodnju vakcina.\nMeđutim, Halix još uvijek nije dobio odobrenje za proizvodnju vakcina za tržište Evropske unije. Kako se navodi, AstraZeneca prilikom prijave pogona nije dostavila odgovarajuću dokumentaciju Evropskoj agenciji za lijekove.\nIpak, povjerenica EU za zdravstvo Stella Kyriakides izjavila je u srijedu da je kompanija sada predala zahtjev za odobrenje s dodatnim podacima, a EMA će najvjerovatnije još ove sedmice razmatrati davanje dozvole za proizvodnju ovom nizozemskom pogonu.\nNa početku programa vakcinacije u Evropskoj uniji iz Halixa su izjavili kako fabrika ima kapacitet za proizvodnju 5 miliona doza vakcina na mjesečnom nivou.\nKako navodi Reuters, kompanija je nakon posljednjih dešavanja odbila komentirati koliko je do sada vakcina proizvedeno u ovom pogonu te kojim državama su vakcine distribuirane.


Pacoli: Interpolom i Uneskom smo poslali snažan signal BG - B92.NET\nPacoli: Interpolom i Uneskom smo poslali snažan signal BG\nBerlin -- Kosovski ministar spoljnih poslova Bedžet Pacoli izjavio je da je Priština odustajanjem od Interpola i Uneska poslala Beogradu "snažan signal".\nIzvor: Tanjug petak, 6.10.2017. | 13:02\nKako navodi, Priština je time Beogradu područila da podržava dijalog i da želi pomirenje i normalizaciju odnosa.\nU intervjuu za Dojče vele, Pacoli je rekao da "ni Srbija ne bi trebalo da blokira naše inicijative za učlanjenje u međunarodne organizacije".\nPrištinske vlasti saopštile su u sredu da su odustale od zahteva za prijem Kosova u članstvo Uneska.\nMinistarstvo spoljnih poslova u Prištini navelo je tada da je "pragmatično odlaganje" zahteva Kosova za članstvo u Interpolu i Unesku zasnovano na punoj i bliskoj saradnji sa SAD i drugim zemljama Kvinte.\nKosovski šef diplomatije je naveo da vidi pozitivne pomake i od Beograda i smatra da nema mesta kritici inicijative predsednika Aleksandra Vučića za unutrašnji dijalog o Kosovu.\n"Na to bi trebalo da se gleda kao na konstruktivan pokušaj za rešavanje problema i od tog njihovog dijaloga trebalo bi uzeti samo pozitivne stvari, one koje mogu da se koriste u nastavku dijaloga Kosova i Srbije. Srbiji je jasno da bi pomirenje sa Albancima moglo da doprinese regionu i samoj Srbiji. Nama je takođe jasna realnost koju imamo", naveo je Pacoli.\nOsim toga, on je dodao da je "Srbija konsolidovana država koja ima dugu graničnu liniju sa Kosovom, dok je Kosovo s druge strane jedan od važnih ekonomskih partnera Srbije".\nPacoli smatra da bi Priština trebalo da intenzivira dijalog po pitanju slobode kretanja ljudi, kapitala i ideja kako bi poboljšali životni standard.\n"Podnećemo zahtev za puštanje Mladića, da nam produže rok"\nDW: Na večeri kod Mogerinijeve na stolu datum za Srbiju


Obrazovni resursi (Covid- 19)\nFondacija za zivotnu sredinu je objedinila značajan broj resursa (pripreme za nastavu, akcione planove...) koji vam mogu biti od koristi tokom sprovodjenja programa Eko-škola.\nU OŠ "Radoje Čizmović" obilježen Dan pčela\nU OŠ "Radoje Čizmović" iz Ozrinića obilježen je Dan pčela u cilju da se podigne svijest o važnosti pčela i pčelarenja i njihovoj ulozi u poljoprivrednoj proizvodnji putem oprašivanja, očuvanju ekološkog balansa i ublažavanju posljedica klimatskih promjena, kao i na njihov doprinos globalnom biodiverzitetu.\nVebinari za Mlade eko-reportere\nFondacija za obrazovanje o životnoj sredini (FEE) je pokrenula niz vebinara namijenjenih nastavnicima i učenicima. Cilj ovih vebinara je da se kroz aktuelne teme o zaštiti životne sredine podstakne sprovođenje različitih aktivnosti i unaprijede vještine ne samo nastavnika, već i učenika.\nGodišnji sastanak nacionalnih operatera međunarodnog programa Eko-škole održan u Holandiji\nGodišnji sastanak nacionalnih operatera međunarodnog programa Eko-škole pod nazivom „Učimo iz prošlosti, gradimo budućnost”, održan je u Holandiji, Reeuwijk, Landal Green Parks, od 11. do 15. novembra 2019. godine.\nPoziv nastavnicima za učešće na FEE vebinaru o upravljanju otpadom\nFondacija za obrazovanje o životnoj sredini (FEE) je pokrenula prakse organizovanja redovnih vebinara za nastavnike i učenike. Otvaranje prvog vebinara je planirano za 26. novembar. Za ovaj vebinar koji je posvećen međupredmetnoj temi otpad, od predstavnika 64 države, odabrane su tri nastavnice, dvije iz Crne Gore i jedna sa Malte. Crnu Goru će na ovom vebinaru predstaviti nastavnica Olivera Lučić, Ekonomska škola, Nikšić i Jelena Lučić, Gimnazija "Slobodan Škerović", Podgorica.


Početna investicija u eksploataciju uljnih škriljaca u Aleksincu 1,2 mlrd EUR\nPočetna investicija u eksploataciju i preradu uljnih škriljaca u Aleksincu procenjena je na 1,2 mlrd EUR, a raspisivanje tendera planirano je do kraja godine, najavljeno je danas iz Ministarstva prirodnih resursa.\nNa okruglom stolu Balkan magazina o upotrebi uljnih škriljaca, džavni sekretar u Ministarstvu prirodnih resursa, rudarstva i prostornog planiranja Tomislav Šubaranović kazao je da su rezerve u Aleksinačkom basenu procenjene na dve milijarde tona škriljaca, odnosno 1,1 milijardu barela nafte.\nDirektor za investicije i tehnički razvoj u Javnom preduzeću Podzemna eksploatacija uglja "Resavica" Miodrag Denić kazao je da bi proizvodnja sintetičke nafte iz uljnih škriljaca u Aleksincu trebalo da košta 63 USD po barelu, bez uračunatih taksi i rudne rente.\nNa polju Dubrava, jednom od tri u Aleksinačkom basenu, potvrđene su rezerve od 367 milona tona škriljaca sa oko 11% uljnog sadržaja, rekao je on i dodao da bi površinskom eksploatacijom moglo da se iskoristi 132 miliona tona, a preostalo podzemnom eksploatiacijom.\nDenić je naveo da bi godišnje moglo da se proizvodi pet miliona tona uljnih škriljaca i da su rezerve dovoljne za eksploataciju tokom 70 godina, od čega 26 godina za površinsko vađenje uljnih škriljaca.\nPrema njegovim rečima, istraženo nalazište uljnih škriljaca u Aleksincu prostire se na površini od 21 kvadratnog kilometra, a da bi se koristilo neopohdno je izmeštanje oko 1,4 kilometra reke Moravice.\nGeneralni direktor Naftne industrije Srbije (NIS) Kiril Kravčenko rekao je da je ta kompanija zainteresovana za eksploataciju i preradu uljnih škriljaca u Aleksinačkim basenu i da je ruska kompanija "Atomenergoproekt" potencijalni partner NIS-a u tom projektu.\nGlavni inženjer kompanije "Atomenergoproekt" TTU Ruslan Salihov kazao je da izgradnja postrojenja za preradu uljnih škriljaca nakon dobijanja svih potrebnih dozvola traje oko tri godine.\n- U Aleksincu bi moglo da se proizvodi 8.600 tona barela nafte iz škrilajca dnevno, godišnji prihod bi bio oko 350 mil USD - kazao je Salihov i dodao da je na osnovu toga period povratka investicije sedam godina.\nEnergoprojekt: Sumnja u izveštaje\nBeograd -- Mali akcionari "Energoprojekta" ne veruju u finansijske izveštaje koje prikazuje aktuelno poslovodstvo i traže novu reviziju finansijskog poslovanja.\nO problemu sa kojim se već duže vreme suočava nekada četvrta građevinska operativa u svetu, akcionari su informisali premijera Vlade Srbije Ivicu Dačića i ministre za finansije i građevinu Mladjana Dinkića i Velimira Ilića.\nOd njih traže da omoguće utvrdjivanje stvarnog finansijskog stanja i stanu na put bezakonju i malverzacijama koje u prethodne tri godine "razjedaju" najveću srpsku gradjevinsku kompaniju.\nU saopštenju koje je danas dostavljeno medijima akcionari tvrde da raspolažu podacima koji ukazuju na to da je aktuelno poslovodstvo "individualno i bez osnova vršilo raspodelu novčanih sredstava i isplatu dividendi".\nUdruženje malih akcionara "Energoprojekt Holdinga" je saopštilo da poseduje 31 odsto akcija i da je Republika Srbija pojedinačno najveći akcionar sa 33,58 odsto udela.\nUdruženje je navelo da je neto dobit 2009. bila 11,14 miliona evra, a 2011. godine 4,7 miliona. Oni su istakli da se broj zaposlenih u tom periodu smanjio za 270 radnika, troškovi zarada su se povećali, a istovremeno je prosečna plata neposrednih izvršilaca smanjena u odnosu na 2009. godinu. "Ovo samo nameće zaključak da su Uprava i menadžment individualno i bez osnova vršili raspodelu novčanih sredstava i isplatu dividendi samo akcionarima zavisnih preduzeća Oprema i Entel", navedeno je u saopštenju.\n"Energoprojekt Niskogradnja" ugovorila novi posao u Ugandi vredan 7,3 mil USD\n"Energoprojekt Niskogradnja" a.d. i gradska uprava Kampale zaključili su u septembru ugovor o izvođenju radova na rekonstrukciji šest saobraćajnica u glavnom gradu Ugande, objavljeno je na Beogradskoj berzi.\nSaobraćajnice u Kampali, koje bi beogrdska "Niskogradnja" trebala da izradi su ukupne dužine 6,7 km. Ugovorena vrednost radova iznosi 7,3 mil USD, a rok za realizaciju projekta je dvanaest meseci.\nGovernment to adopt 2013 draft budget by end-October\nA draft budget for 2013 should be adopted by the government in October and then forwarded to MPs in November, in line with the prescribed timeframe, people at the Ministry of Finance and Economy told Tanjug news agency on Tuesday (2 October 2012).\nOnce completed and adopted at a government`s session, the draft budget will be presented to the public.\nThe aim of a mid-term fiscal consolidation plan and the 2013 budget is to cut the budget deficit in half, to 3.5 percent of the gross domestic product (GDP), said people at the Ministry of Finance. They also added that all ministries had submitted their draft budget for the next year on time.


Matične ćelije dale dobre rezultate za multiplu sklerozu - Moja Hercegovina\nPočetna / Matične ćelije dale dobre rezultate za multiplu sklerozu\n19. 03. 2018. 14:01\nRezultati međunarodnog ispitivanja pokazuju da ta transplantacija može da zaustavi bolest i ublaži simptome. Procedura se sastoji u tome da se uništi imuni sistem pacijenta pomoću lijekova za rak i sistem se zatim ponovo podigne pomoću transplantacije matičnih ćelija.\nNešto više od 100 pacijenata učestvovalo je u ispitivanju u bolnicama u Čikagu, SAD, Šefildu u Britaniji, Upsali u Švedskoj i Sao Paolu u Brazilu. Svi su oni imali multiplu sklerozu sa smjenjivanjem perioda vraćanja bolesti i dugotrajnog povlačenja znakova oboljenja, odnosno remisije. Privremeni rezultati objavljeni su na godišnjem sastanku Evropskog društva za transplantaciju kostiju i koštane srži u Lisabonu.\nKo će naslijediti Angelu Merkel – CDU danas bira novog lidera stranke\nNjemačka konzervativna Hrišćansko-demokratska unija /CDU/ danas bira novog lidera stranke, koji će na tom položaju...


Rukometašice Naise nakon dve pobede u prva dva kola plej ofa - Novinari Online\nRukometašice Naise nakon dve pobede u prva dva kola plej ofa\nRukometašice Naise nakon dve pobede u prva dva kola plej ofa, očekuje najveće moguće iskušenje. U Niš stiže aktuelni šampion, ekipa Jagodine.\nIz tabora niškog superligaša pozivaju gledaoce da dođu u što većem broju, kako bi uz njihovu pomoć i maksimalnom zalaganju na terenu pokušali da dođu do iznenađenja i savladali favorizovanu ekipu Jagodine.\nDerbi sa Jagodinom mogao bi da da odgovor i na pitanje na koje igračice će moći najozbiljnije da računa u narednoj sezoni\n“Ekipa Jagodine jeste u ovom trenutku kvalitetniji tim, ali bi to trebalo da dokažu na terenu. Rukometašice Naise, baš kao i protivnice, biće potpuno rasterećene, jer su mesto na tabeli „zacementirale“. Treće mesto je tu, jer u odnosu na najbliže pratioce Naisa ima čak 8 bodova prednosti, ali i bolji međusobni skor. Evropa je praktično već osigurana, ali u Naisi žele da probaju da napadnu i drugo mesto. Derbi sa Jagodinom mogao bi da da odgovor i na pitanje na koje igračice će moći najozbiljnije da računa u narednoj sezoni, jer se već sada zna da će ambicije biti najviše moguće.”, kaže Svetislav Jovanović, šef Stručnog štaba.\nU ime ekipe, Teodora Zdravković i Katarina Ivanović obećale su da će pružiti maksimum protiv Jagodine i da će pokušati da iznenade velikog rivala.\nSlobodan Dimitrijević, tehnički rukovodilac prozvao je medije da nedovoljno prate uspehe Naise i pozvao ljubitelje rukometa da u subotu ispune tribine sale OŠ „Dušan Radović“.\nUtakmica 3.kola plej ofa Super lige Srbije Naisa-Jagodina igra se u subotu, 6. aprila od 18.30 sati u Sali OŠ „Dušan Radović“.\nPrethodni tekstOproštajni koncert grupe “Novembar” pred niškom publikom\nSledeći tekstVeče Mendelsona: Premijerni koncert Niškog simfonijskog orkestra\nGrad Niš dodelio je 63 stipendije za mlade talentovane sportiste koji treniraju u 36 niških klubova. Svečanosti dodeli stependija, za koje je Grad ove godine...\nFudbaleri Vojvodine osvojili su Kup Srbije, pošto su u finalu, na "Čairu", savladali Partizan posle boljeg izvođenja jedanaesteraca. https://www.youtube.com/watch?v=EHbEvllHjBI Rezultat je posle regularnog dela i produžetaka...\nZa ljubitelje reke i prirode I ove godine oni koji vole vodu, prirodu, rekreaciju, kao i takmičenje, mogu da učestvuju na 24. Nišavskoj regati koju...\nFudbaleri Radničkog se već 19 dana pripremaju za nastavak sezone u Superligi i Kupu Srbije. Sezona je prekinuta pre dva i po meseca zbog...\nFudbaleri Radničkog gostovaće ekipi Čukaričkog u četvrtfinalu KupaSrbije, odlučeno je žrebom u prostorijama Fudbalskog saveza Srbije. Utakmica u Beogradu igraće se 3. juna bez...\nFudbaleri Radničkog nastavljaju sa treninzima u posebnim uslovima\nFudbaleri Radničkog danas su odradili prvi trening posle skoro dvameseca i tako počeli pripreme za nastavak sezone u Superligi i KupuSrbije. Ublažavanje mera od strane...\nRadoslav Batak novi trener Radničkog\nRadoslav Batak (42) predstavljen je kao novi šef stručnog štaba Fudbalskog kluba Radnički. Batak je nekadašnji reprezentativac Crne Gore i bivši trener Vojvodine...\nRadnički igrao nerešeno protiv Arde u Beleku\nFudbaleri Radničkog odigrali su nerešeno treću kontrolnu utakmicu na pripremama u Beleku. Protivnik niškog tima bila je ekipa Arde iz bugarskog Кardžalija. Rezultat na...\nVeruje se da se, u gluvo doba, između 18. i 19. Januara, uoči Bogojavlјenja, na tren otvara nebo, da se krste (ukrštaju) vetrovi što...\nStan na četvrtom spratu u tzv. crvenom soliteru na uglu ulica Kralja Stevana Prvovenčanog i 7. juli zapalio se oko 21:30h, javaljaju očevici. Prema...


Vesti online / Sport / Fudbal / Albancu koji je pustio dron zabranjen dolazak na utakmicu\nAlbancu koji je pustio dron zabranjen dolazak na utakmicu\nIsmailu Morini, koji je priznao da je podigao dron na utakmici između Srbije i Albanije u Beogradu, biće zabranjen ulaz na stadion u Elbasanu, saopštio je generalni sekretar Fudbalskog saveza Albanije (FSHF) Ilir Šuljku.\nHrabar čovek, nema šta: Ismail Morina\nOn je za lokalni portal "Panorama sport" kazao da "Morina neće moći da prisustvuje utakmici i da je to sigurno 1000 posto".\nŠuljku kaže da će bezbednost na meču biti na najvišem nivou i dodao "da je ovaj događaj za (FSHF) samo još jedna fudbalska utakmica i da će se u tom duhu i utakmica i prirpemati".\nIsti list prenosi izjavu Morine da on nije terorista i da mu je žao što je doneta takva odluka, te da su to savez i policija mogli da drže u tajnosti.\nMediji u Albaniji pišu o ovoj utakmici kao o najvažnijoj u poslednjih nekoliko godina i šest dana uoči meča sve naslovne strane sportskih časopisa posvećene su duelu Albanije i Srbije.\nKvalifikaciona utakmica za prvenstvo Evrope između Albanije i Srbije igra se u Elbasanu 8. oktobra, a nosi poseban rizik pošto je prvi duel dva tima u oktobru prošle godine u Beogradu prekinut posle incidenata koji su usledili, jer se u 41. minutu meča iznad stadiona Partizana pojavio dron sa zastavom tzv. velike Albanije.\nSud za sportsku arbitražu u Lozani registrovao je meč sa 3:0 u korist Albanije, a posle te odluke došlo je i do "razmene mišljenja" na Tviteru između premijera Edija Rame i Aleksandra Vučića.\nFUDBAL Albanci spremni: Helikopteri, garda i 2.000 policajaca čuvaju Srbe\nFUDBAL Koliko je Srbija bezbedna? Od Tirane do Elbasana seoskim putem sa mnogo krivina\nFUDBAL Srpski fudbaleri biće čuvaniji od Buša, Vučića, pape...


PROTOKOL O SARADNJI VOJVODINE I HOLANDIJE - POLJOPRIVREDNIK specijalizovani list za selo\nPROTOKOL O SARADNJI VOJVODINE I HOLANDIJE\nDatum kreiranja četvrtak, 04 decembar 2014 15:50\nPotpredsednik Pokrajinske vlade i pokrajinski sekretar za poljoprivredu, vodoprivredu i šumarstvo Branislav Bogaroški i ambasador Kraljevine Holandije u Srbiji Laurent Stokvis potpisali su juče protokol, čiji je cilj intenzivnija saradnja u poljoprivredi. Potpisnici su u obraćanju predstavnicima Pokrajinske vlade, savetodavnih službi i lokalne samouprave istakli da naredna saradnja treba da se proširi i doprinese zajedničkim aktivnostima u okviru razmene iskustava u oblasti savremene poljoprivredne proizvodnje. To se odnosi pre svega na transfer između poljoprivrednih stručnih službi, što je u obostranom interesu, saopštio je Sekretarijat.\nBranislav Bogaroški je istakao da naša Pokrajina treba valjano da iskoristi potencijal kojim raspolaže, a da bez dobro obučenih savetodavaca, usvajanja novih znanja i njihovog prenosa nema napretka. Naveo je da potpisani protokol predstavlja zajednički interes, koji najviše treba da doprinese krajnjem korisniku, a to je poljoprivredni proizvođač.\n- Ovo je samo krovni sporazum naše saradnje, koja postoji od 2007. godine. Zajedničkim dogovorom široko smo ga postavili, kako bismo mogli da mu damo praktični smisao u mnogim oblastima primarne proizvodnje, te udruživanja i obuke, pre svega savetodavaca, a u sklopu toga i registrovanih poljoprivrednih gazdinstava, kako bi mogli da uhvate korak s vremenom, istakao je Branislav Bogaroški nakon potpisivanja ovog dokumenta.\nAmbasador Laurent Stokvis je naglasio da je reč o važnom koraku koji treba da uvede u širu saradnju i razmenu iskustava u oblasti savremene poljoprivredne proizvodnje i prehrambene industrije, gde Vojvodina ima značajan potencijal. Istakao je da su najbitnije prednosti naše Pokrajine dobri uslovi za razvoj poljoprivrede, klima, kvalitet zemljišta, kao i posvećenost koju pokazujemo u ovoj oblasti i proaktivna uloga resornog sekretarijata. Cilj ovog protokola je, kako je rekao, u zajedničkom interesu, koji treba da omogući prenos znanja, što treba da donese produktivnost. Stokvis je podsetio da su bezbednost hrane i upravljanje usevima oblasti u kojima se došlo do brojnih naučnih dostignuća, a istovremeno je reč o potencijalima u kojima Evropska unija posebno prepoznaje Vojvodinu.\nPrvi korak dogovorene saradnje, koja podrazumeva razmenu iskustava na planu edukacije vojvođanskih poljoprivrednih savetodavaca, započeo je već juče u Sremskim Karlovcima, gde je nakon potpisivanja protokola organizovana obuka na temu "Integrisano upravljanje pesticidima i bezbednost hrane".\nDogađaju su prisustvovali i predsednik opštine Sremski Karlovci Milenko Filipović i ataše za poljoprivredu Ambasade Holandije za zapadni Balkan Marten Vegen, navedeno je u saopštenju Sekretarijata za poljoprivredu.


Prihodi Porschea porasli za 18 posto - ATA Stars\nPrihodi Porschea porasli za 18 posto\nHome/cVesti - sportovi/Auto industrija/Prihodi Porschea porasli za 18 posto\nNemački proizvođač luksuznih automobila Porsche SE danas je izneo podatke o rastu godišnjih prihoda koji iznosi čak 18 posto, a sve to najviše zahvaljujući velikom interesu za novim modelima uključujući sedan Panamera.\nProdaja je u fiskalnoj godini koja je završila krajem jula porasla na 7,79 milijardi evra, dok su se isporuke povećale za 8,8 posto na 81.850 vozila, prenosi Bloomberg.\nPovezana vest: 750.000 Opel Insignia: Jubilej za uspešnu perjanicu\nPoređenja radi, u prethodnoj poslovnoj godini Porsche je isporučio 75.238 vozila.\nIz firme koja se spaja s najvećim evropskim autoproizvođačem Volkswagenom su poručili da pripremaju nove modele koji bi im trebali pomoći da u srednjem roku udvostruče godišnje isporuke na 150.000 vozila.\nModel Panamera od predstavljanja u septembru prošle godine prodan je u 20.615 primeraka, te je najpopularniji Porscheov brend.\nPovezana vest: Nova Opel Astra – Sjajna „wellness" oaza\nNemačka će kompanija celokupne godišnje finansijske rezultate objaviti 19. oktobra, a 30. novembra planira da održi skupštinu deoničara na kojoj će se odlučivati o dokapitalizaciji vrednoj pet milijardi evra.\nBy ATA Stars Redakcija|2010-09-29T17:21:35+01:00septembar 29th, 2010|Auto industrija|0 Comments


MEI - Aktivnosti ministra - J. Joksimović: Uskoro mapa puta za otvaranje klastera\n03. februar 2021. | Beograd\nMinistar za evropske integracije Jadranka Joksimović izjavila je danas da očekuje da će Evropska komisija do kraja februara predstaviti mapu puta, odnosno jasno definisane kriterijume za pregovore po klasterima u koje su, prema novoj metodologiji proširenja, raspoređena nekadašnja poglavlja.\nJoksimović je za RTS navela da veruje da će novi sistem pregovaranja za članstvo u EU odgovarati Srbiji, kao i da će doneti ubrzanje u procesu pristupanja.\n„Prvi klaster koji se bavi vladavinom prava je praktično već otvoren, poglavlja koja se sadrže u njemu već su ranije otvorena. On je najvažniji jer će meriti napredak Srbije u ispunjavanju političkih kriterijuma“, ukazala je Joksimović.\nDodaje da nova metodologija obavezuje sva ministarstva da se aktivno uključe u proces pristupanja EU i da rade svoj deo posla iz obaveza po klasterima.\nPrema njenim rečima, traži se veća politička posvećenost.\nJoksimović očekuje do kraja juna međuvladinu konferenciju o novoj metodologiji gde će se usaglasiti njena primena. Smatra da Srbija dobro stoji i što se tiče trećeg klastera, koji se odnosi na inkluzivni rast i konkurentnost koji je, kako kaže, značajan za period ekonomskog oporavka od posledica pandemije virusa korona.\n„Klasteri dva, tri, četiri i pet predstavljaju između ostalog, i instrumente za sprovođenje investicionog plana za Zapadni Balkan“, kazala je.\nKlasteri koji sadrže razne oblasti uvedeni su u proces pristupanja kroz novu metodologiju koju je, kako je podsetila Joksimović, inicirao predsednik Francuske Emanuel Makron 2019. godine, a Evropska komisija i zemlje članice su uobličile novi mehanizam u martu 2020. godine.\nJoksimović je pojasnila da klasteri označavaju šest vodećih politika EU, odnosno da je prvi politički i odnosi se na vladavinu prava i deo ekonomskih kriterijuma, drugi je unutrašnje tržište - makroekonomska i fiskalna politika, usklađenost tržišta zemlje kandidata sa tržištem EU, treći je konkurentnost i inkluzivni rast, četvrti su zelena agenda, digitalizacija, infrastrukturno povezivanje, peti resursi kohezija i poljoprivreda i šesti je spoljna politika.\nNova metodologija, kako kaže ministar, stavlja akcenat na snažniji politički nadzor procesa i na očekivanje da se pokaže veća posvećenost evropskom putu svih lidera Zapadnog Balkana.\n„Iako se to podrazumevalo i ranije sada se to i izričito traži. Sa druge strane, ovim i EU sebe obavezuje za veću kredibilnost procesa - ukoliko zemlja napreduje zbog sopstvenih zasluga biće joj dostupniji i EU fondovi i drugi instrumenti“, ukazala je Joksimović.\nSmatra da je pregovaranje po poglavljima bio restriktivan proces.\n„Srbija je do sada otvorila 18 poglavlja. To je bio jedan veoma restriktivan proces u odnosu na onaj od pre 10 godina kad su neki naši susedi pristupali EU“, dodala je.\nJoksimović kaže da nova metodologija mora da nađe način primene na države koje su duboko u pristupnom procesu, kao što je Srbija.\n„Nova metodologija neće menjati jasan pregovarački okvir koje imaju Srbija i Crna Gora, ali treba da se nađe način da se vrednuje sve ono što je Beograd do sada uradio i da se uđe u novi okvir pregovora, koji je povezan i sa podsticajnim investicionim planom za Zapadni Balkan“, istakla je.\nJoksimović napominje da Srbija nije sedela skrštenih ruku i čekala da Brisel da smernice za metodologiju i dodaje da je samo ona imala više od 70 sastanaka sa predstavnicima EU i članica u pogledu nove metodologije pregovora. „Samo kroz partnerski odnos EU i Srbije ceo ovaj proces i posao ima smisla“, naglasila je Joksimović.\nJoksimović je govorila i o programu za raspodelu vakcina protiv virusa korona „Kovaks“ i navela da smatra da je za sada pretrpeo neuspeh kada je reč o zemljama Zapadnog Balkana.\nPojašnjava da zemlje regiona još nisu dobile pristup kupovini vakcina preko ovog mehanizma i ističe da je 70 miliona evra iz fondova EU namenjeno za tu svrhu, ali da sve zavisi od toga kada će proizvođači i dobavljači ispuniti svoj deo obaveza prema EU zemljama, koje još uvek čekaju naručene vakcine.\n„Zato je važno što su predsednik i Vlada zajedno na vreme radili na tome da naši građani dobiju pristup proverenim vakcinama i da smo vodeća zemlja Evrope po broju vakcinisanih, što je naišlo na pozitivne komentare u evropskoj javnosti“, dodaje Joksimović.


LG predstavio 3D televizor sa NANO FULL LED tehnologijom i SMART funkcijama\nLG predstavio 3D televizor sa NANO FULL LED tehnologijom i SMART funkcijama – Personal magazin\nKompanija LG Electronics (LG) predstavila je najnoviji 3D televizor LW980S. Ovaj model je najbolji televizor u svojoj klasi i kombinuje napredni LG CINEMA 3D patent, SMART TV funkcije i NANO…\nKompanija LG Electronics (LG) predstavila je najnoviji 3D televizor LW980S. Ovaj model je najbolji televizor u svojoj klasi i kombinuje napredni LG CINEMA 3D patent, SMART TV funkcije i NANO FULL LED tehnologiju i sve to uz veoma elegantni dizajn.\n„LW980S televizor razvijen je na naprednim tehnologijama koje je kompanija LG razvijala godinama.“ rekao je Havis Kwon, predsednik i izvršni direktor kompanije LG Electronics Home Entertainment. „Postavili smo nove standarde kada je deljenje sadržaja u pitanju, kao i kada je u pitanju kvalitet slike i jedinstveno 3D iskustvo .“\nNANO FULL LED tehnologija pozadinskog osvetljenja pruža neverovatno vizualno iskustvo pri gledanju. NANO FULL LED je unapredjena LED tehnologija koja omogućava još bolji kvalitet slike i jasniju reprodukciju boja ravnomernim emitovanjem svetlosti sa LED dioda.\nCINEMA 3D TV je prvi 3D uređaj na svetu koji je dobio sertifikat za sliku bez treperenja od najuglednijih svetskih agencija za testiranje proizvoda kao što su TÜV i Intertek. Sa izuzetno jasnim prikazom slike, ovaj 3D televizor eliminiše zamaranje očiju i osećaj vrtoglavice, omogućavajući gledaocima da mnogo komfornije uživaju u 3D sadržajima tokom dužeg perioda. Zahvaljujući širokom uglu gledanja i pristupačnim 3D naočarima, LG LW980S televizor je idealan za gledanje 3D sadržaja sa prijateljima i porodicom iz bilo koje pozicije ispred televizora.\nSa 3D Video-on-Demand funkcijom, dostupnom preko LG Apps dodatka, kao i opcije konvertovanja 2D u 3D, korisnici neće biti uskraćeni za 3D sadržaj visokog kvaliteta. Zahvaljujući Magic Motion daljinskom upravljaču, korisnici LG LW980S moći će vrlo jednostavno i brzo da pristupe svim sadržajima na Internetu. Uz Smart Share funkciju koja dolazi uz ovaj model, omogućeno je i deljenje sadržaja između ostalih digitalnih uređaja.\nLG LW980S imaće svoju premijeru na najpoznatijem svetskom sajmu potrošačke elektronike i kućnih uređaja, IFA 2011. Ova manifestacija biće održana u Berlinu, Nemačka, od 2. do 7. septembra 2011. godine.\nLG predstavio 3D televizor sa NANO FULL LED tehnologijom i SMART funkcijama was last modified: August 18th, 2011 by Redakcija\n3D televizor3D televizor LW980SLGLG ElectronicsLW980SNANO FULL LEDSmart TV\nRobert Rodriguez koristi sve prednosti AMD VISION Tehnologije za svoje filmove


Bend DJANGO HI-FI "na zidiću" - LookerWeekly.com magazin\nBend DJANGO HI-FI “na zidiću”\nU nastavku novog letnjeg programa Koncerti na Zidiću, koji je Dom omladine Beograda pokrenuo sa ciljem da publici predstavi neke od najnovijih muzičkih pojava kod nas, u petak, 12. jula, od 20 časova, na Platou Milana Mladenovića ispred DOB-a, nastupiće bend Django Hi-Fi.\nStudijski projekat bivših članova benda Black Ark Crew, koji je evoluirao u živi bend, čine dva vokala, gitara, truba, saksofon i kompjuter. Stešnjeni između banalne stvarnosti, surove izvesnosti i unutrašnjih protivurečnosti, jedna devojka i par momaka su izlaz potražili u lekovitom ritmu sa daleke Jamajke.\n“Za razliku od Black Ark Crew u kom je dominirao dab zvuk, u Django Hi-Fiu ima više regea, u takvoj smo fazi. Mislim da smo muzički napredovali, ali će sud o tome dati oni koji nas budu slušali”, kaže Miša Antonić, jedan od vokala i gitarista benda. Nemaju u planu izdavanje albuma u tradicionalnom smislu, već svaku pesmu nakon snimanja postavljaju na internet.\n“Publika će na zidiću moći da čuje nekoliko poznatih jamajčanskih pesama, odsviranih i otpevanih na naš način, kao i naš prvi singl – Geto, za koji radimo spot koji će se uskoro pojaviti”, objašnjava Antonić i podržava inicijativu DOB-a da organizuje ovakav vid letnje zabave. “Odlična je ideja DOB-a da zabavi Beograđane koji nisu stigli sebi da uplate aranžamane za letovanje. Nadamo se da će sličnih inicijativa biti i u budućnosti”, ističe on.\nNaredni koncert “na zidiću” održaće se 19. jula, kada će nastupiti duo Aquarela Brasileira, koji čine profesori MŠ STANKOVIĆ, Boris Lemaić (gitara) i Martina Miler (violin). Oni će izvesti program džez muzike inspirisane brazilskim zvukom, a najviše bosa novom.


EK odobrila Fajzerovu vakcinu – Portal Kotor\nEK odobrila Fajzerovu…\nEK odobrila Fajzerovu vakcinu\nEvropska komisija (EK) izdala je večeras odobrenje za stavljanje u promet vakcine koju su razvile kompanije „Bionteh“ i „Fajzer“, čineći je prvom vakcinom protiv Kovid-19 odobrenom u Evropskoj uniji (EU).\nPredsjednica EK, Ursula fon der Lajen, kazala je da je time „otvoreno novo poglavlje“ u borbi portiv pandemije i da će vakcine biti na raspolagnaju svim zemljama članicama EU u isto vrijeme, uz iste uslove.\n„Prve isporuke vakcina krenuće iz postrojenja „Fajzera“ ovdje u Belgiji u narednih nekoliko dana. Zajedno smo u ovome, a vakcinacija može početi istovremeno tokom EU dana vakcinacije od 27. od 29. decembra“, rekla je fon der Lajen u obraćanju iz Brisela, prenosi Tanjug.\nOdobrenje EK došlo je nakon pozitivne naučne preporuke zasnovane na temeljnoj procjeni bezbjednosti, efikasnosti i kvaliteta vakcine od Evropske agencije za ljekove, ali i nakon podrške svih država članica.\nU Briselu navode da je u pitanju prva vakcina protiv Kovid-19, a da će i druge biti ”brzo odobrene” ukoliko se pokažu bezbjednim i efikasnim.\nEvropska agencija za ljekove bi 6. januara trebalo da da svoje mišljenje o vakcini američke farmaceutske kompanije ”Moderna”.\nFon der Lajen je podsjetila da, pored nabavki vakcina za Evropljane, EU kroz mehanizam Kovaks i donacije od preko 800 miliona EUR, radi na obezbjeđivanju vakcina za zemlje sa malim i srednjim prihodima širom svijeta.


Beograd: Nedelja sajmova – Balkanekspresrb.rs\nBeograd: Nedelja sajmova\n09/10/2015 Off By\nECO fair posvećen je sistemima zaštite sredine, zelenoj ekonomiji, industriji reciklaže i upravljenje otpadom. Biće zanimljiv zbog toga što se u ovom trenutku ulaska Srbije u EU čak 30 odsto pregovaračkog procesa odnosi upravo na ekološku problematiku. Pokrovitelj Sajma ekologije je Ministarstvo poljoprivrede, a partersku pomoć pružaju Privredne komore Srbije i Beograda i nekoliko komunalnih preduzeća\nTRI zanimljiva međunarodna sajma, kakvih u regionu više nema, okupiće iduće nedelje 14.000 posetilaca iz dvadeset zemalja.\n>Energetika i zaštita životne sredine će od 14. do 16. oktobra u hali jedan na 3.700 kvadratnih metara pokazati najnovija dostignuća u ovim sferama iz deset zemalja.Tu su istraživački radovi, proizvodnja, eksploatacija, distribucija, transport, skladištenje energije i koriščenje prirodnih resursa.\n>Drugi Sajam posvećen zaštiti životne sredine održava se paralelno. Oba će otvoriti ministar energetike Aleksandar Antić 14. oktobra u 11 časova. Prisustvovaće i ministarka poljoprivrede i zaštite životne sredine, Snežana Bogosavljević Bošković i direktor Elektroprivrede Aleksandar Obradović.\nECO fair posvećen je sistemima zaštite sredine, zelenoj ekonomiji, industriji reciklaže i upravljenje otpadom. Biće zanimljiv zbog toga što se u ovom trenutku ulaska Srbije u EU čak 30 odsto pregovaračkog procesa odnosi upravo na ekološku problematiku. Pokrovitelj Sajma ekologije je Ministarstvo poljoprivrede, a partersku pomoć pružaju Privredne komore Srbije i Beograda i nekoliko komunalnih preduzeća.\nPokrovitelji Sajma energetike su Ministarstvo rudarstva i energetike, a pomažu Elektroprivreda Srbije, Privredne komore Republike i Grada, Savez energetičara.\nZaniumljive teme Sajma energetike su regionalna saradnja i zajednički nastupi na trećim tržištama. Zatim upotreba prirpodnog gasa kao najčišćeg goriva, finansiranje projekata energetske efikasnosti i obnovljivih izvora energije.\n>Treći Sajam posvećen je bezbednosti objekata, ljudi i infrastrukture i održava se od 12. do 16. ovog meseca. Očekuje se da će ga otvoriti ministar unutrašnjih poslova Nebojša Stefanović. Sajam se održava pod pokroviteljstvom MUP – a, a pomoć pruža Udruženje za privatno obezbeđenje PK Srbije i više drugih udruženja okupljenih oko ovog posla. Više od 150 domaćih i inostranih izlagača iz dvadeset zemalja prikazaće 100 vrsta proizvoda – od sistema video nadzora, kontrole pristupa, alarma, upravljanja pametnim zgradama do biometrije i IT bezbednosnog softera i opreme. Mnogi proizvodi su već zainteresovali kupce jer su najnovije tehnologije sve dostupnije zbog pada cena digitalne tehnike.\nZanimljiva je i sistemska zaštita od visoko tehnološkog kriminala.\nSajam će se održati u hali 4 Beogradskog sajma. Jednokratna ulaznica za sve sajmove je 250 dinara.♦\nSkupština Srbije: odbijeni predlozi opozicije


Junker najavio proširenje na Balkanu u narednom mandatu EP\nPredsednik EK Žan Klod Junker kaže da za vreme ovog mandata EP neće biti novih članica, ali EU će u godinama koje slede brojati više od 27 članica. Obraćajući se EP, Junker je predstavio pet osnovnih smernica EU, zalažući se za zajedničku obaveštajnu jedinicu.\nObraćajući se evroposlanicima, govorio je o planovima Unije u narednih 16 meseci, navodeći da je isključeno članstvo Turske u dogledno vreme i da novinarima nikako nije mesto u zatvorima.\nKaže da u narednih 16 meseci moraju ostvariti "mnogo inicijativa", a pet osnovnih su: da se osnaži evropski trgovinski sistem, da se predstavi nova industrijska strategija, da EU postane lider kad su u pitanju klimatske promene, da se Evropljani bolje zaštite u digitalnom dobu, i peto, migranti i obezbeđenje zakonitih puteva migracija.\nJunker je u svom govoru rekao da je danas više ljudi zaposleno Uniji, i da je Brisel zaslužan što su evropske banke dobile dovoljan kapital za kreditiranje preduzeća, kako bi on mogla otvarati radna mesta. On je naveo da je smanjen javni deficit, a da se deset godina nakon krize, evropska privreda oporavlja.\nOn je izneo 5 najvažnijih predloga:\nOsnažiti evropski trgovinski program, s obzirom da je Evropa uvek bila privlačan ekonomski partner, Evropski parlament će imati zadnju reč o svim trgovinskim sporazumima, i poslanici moraju da budu informisani o pregovorima.\nNovi okvir Evropske unije za analizu investicija, u slučaju da neko strano preduzeće želi da kupi neku evopsku luku od strateške važnosti, ili deo energetske infrastukture, to se može obaviti transparentno i putem dubinske analize investicija.\nKonkurentnija industrija, je jedan od ciljeva Evropske unije. Junker je iskoristio priliku da pozove automobilsku industriju da prizna svoje greške.\nDa Evropa bude predvodnica po pitanju klimatskih promena, s obzirom na to da se smanjuju ambicije SAD u vezi s tim.\nNova pravila koja će štiti pravila intelektualne svojine, kulturnu različitost i lične podatke. Junker je istakao da Evropa nije dovoljno uradila u borbi protiv kibernetičkih napada, koji su nekad opasniji od ratova.\nMigracije dovesti pod kontrolu. Štititi spoljne granice na efikasniji način., rekao je navodeći da su pojačane patrole u Grčkoj, Italiji i Španiji, a smanjen je i broj nezakonitih dolazaka na Mediteran, zahvaljujući sporazumu sa Turskom, za 97 odsto.


Na radaru osećanja - ljubav na prvi pogled — Wannabe Man\nOsporavana pojava ljubavi na prvi pogled, na neki način ipak postoji – to je intenzivan doživljaj koji uključuje hemiju, kao i onaj neuhvatljiv osećaj da smo “stvoreni jedno za drugo” i ono prepoznavanje u stilu “gde si bio celog mog života”. Proučavajući ovaj fenomen, stručnjaci su zaključili da polovina ljudi veruje u ljubav na prvi pogled, a polovina cinično tvrdi da to može da bude samo požuda i da tu nema nikakvih romantičnih osećanja.\nZapravo, preciznije bi bilo reći da je evidentna pojava zaljubljivanja na prvi pogled, a to zaljubljivanje može da preraste u ljubav i trajnu vezu, a istraživanja sprovedena na oko 80 hiljada ljudi širom sveta, pokazala su da muškarci češće imaju ovo iskustvo, nego žene (48 procenata muškaraca doživelo je zaljubljivanje na prvi pogled, naspram 28 odsto žena). Razmatrajući ovaj interesantan podatak, psiholozi su zaključili da se muškarci češće snažno zaljubljuju na prvi pogled, zbog fizičke privlačnosti. Naime, muškarci doživljavaju vizuelnu fascinaciju i ona dosta dugo traje, naročito ako se izgled žene vremenom ne menja drastično. Žene više cene osećanja i vrednosti koje se ne uočavaju odmah, već dolaze do izražaja kako jednu osobu više upoznaju i prihvataju. I žene doživljavaju fascinaciju i lako se zaljubljuju, ali ako se pokaže da njihov izabranik nije tako pametan, nežan, duhovit i plemenit kakvim su ga one doživele, fascinacija nestaje i osećanja gube snagu.\nBilo bi lako iz ovoga zaključiti da su muškarci površni i da im je fizički izgled najvažniji, a da je ženama potrebno nešto više od fizičke privlačnosti, da bi nekog zavolele i posvetile mu se i da je, prema tome, ljubav na prvi pogled prolazna zaljubljenost. Ali, temeljnija istraživanja otkrila su da vizuelni utisak uopšte nije tako površan – muški “radar” je možda bolje prilagođen pronalaženju prave osobe, na osnovu posmatranja. Jer, tu ne igraju ulogu samo “atributi”, nego i izrazi lica, gestovi, pokreti, ukupan govor tela, koji o nama otkriva mnogo više od onog čega smo svesni. Muški senzori “hvataju” te poruke i dešifruju ih ispravno – kao refleksije ličnosti – van svesnog učešća uma. Sastavljajući spisak osobina koje neko uočava na prvi pogled i koje u njemu izazivaju snažna osećanja, stručnjaci su utvrdili da je zadovoljstvo sobom na prvom mestu.


Niška televizija » Spor oko naziva srpske liste za kosovske izbore rešiće se u Briselu\nSpor oko naziva srpske liste za kosovske izbore rešiće se u Briselu\nObjavljeno 07.09.2013. 20:35\nTagovi: izbori, Kosovo, naziv, spor, srpska lista\nGlavna tema novog razgovora u Briselu u nedelju, 8. septembra, između srpskog i kosovskog premijera, Ivice Dačića i Hašima Tačija, biće naziv srpske jedinstvene liste za predstojeće izbore na Kosovu, “Građanska inicijativa Srbija“, koju albanska strana ne prihvata, javljaju agencije. Najavljeno je i da će se razgovarati i o pitanjima struje i telekomunikacija.\nCentralna izborna komisija je nagovestila mogućnost da takav naziv ne bude prihvaćen, a negodovanje zbog imena stiglo je i do Brisela.\nMinistar bez porfelja i direktor Kancelarije za Kosovo i Metohiju Aleksandar Vulin kaže da su ga predstavnici Evropske unije izvestili o negodovanju albanske strane, ali dodaje da nije stekao utisak da i predstavnici EU imaju isto mišljenje. On kaže i da ukoliko bude bilo eventualnih promena, o njima će se odlučivati zajedno sa Srbima s Kosova, odnosno da će za to biti potrebna njihova saglasnost.\nPredsednik skupštinskog Odbora za Kosovo i Metohiju Milovan Drecun zahteve za promenom imena liste vidi kao još jednu u nizu prepreka koje Priština stalno postavlja, a koje nisu u skladu sa briselskim sporazumom. On dodaje da se od naziva liste ne može odustati i da će se ova situacija razrešiti u Briselu, na sastanku Tačija i državnog vrha Srbije.\nOsim o lokalnim izborima, očekuje se da će se razgovarati o pitanjima struje i telekomunikacija. Tokom ranijih razgovora, kako je rečeno u Briselu, postignut je veliki napredak, pa se i konačan dogovor uskoro očekuje.\nBranislav Jovanović: Zetsku rekonstruisati što pre (VIDEO)


Planinarenje - planinarske akcije, alpinizam, biciklizam, planinarska oprema, orijentiring: Prvi bajk park u Srbiji (Kopaonik)\nPrvi bajk park u Srbiji (Kopaonik)\nObaveštavamo Vas da je u nedelju, 16.septembra zvanično otvoren prvi Bajk park u Srbiji.\nČetrdesetak mauntinbajkera je u nedelju isprobalo staze prvog bike parka u Nacionalnom parku Kopaonik. Posebno zadovoljstvo bilo je videti vožnju Jan Cestana iz Slovenije, koji je dvostruki prvak te zemlje u daunhil disciplini kao i jedan od retkih vozača sa ovih prostora koji učestvuje na Svetskim kupovima širom sveta.\nPo njegovim, ali i rečima naših vozača reprezentativaca u planinskom biciklizmu, staze su odlične, sadržaji zabavni i što je najvažnije bezbedni za korisnike. Cilj organizatora je da se ovaj sport omasovi i u narednim godinama izgrade teže staze, kako bi Kopaonik dorastao organizaciji Svetskog kupa u mauntinbajkingu. Otvaranje bike parke predstavlja veliki pomak kada su u pitanju letnje aktivnosti u našem najpoznatijem ski centru.\nSve aktivnosti možete pratiti na našoj facebook stranici: http://www.facebook.com/BikeParkKopaonik\nBiciklisti se penju žičarom\nSpust biciklističkom stazom\nMountain bike skokovi\nVožnja bicikla po zemljanom putu\nPosebno napravljena staza\nLabels: adrenalinski sportovi, biciklizam, ekstremni sportovi, fotografija, fotografije, kopaonik, mk mountain resort, mountain biking, slika, slike, sport\nX Bukovački maraton na Fruškoj Gori


Finska: Psi imaju skoro identične rezultate kao PCR testovi | Korona virus Vijesti | Al Jazeera\nStotinjak putnika svakodnevno stoji u redu za ovakvu vrstu besplatnog testiranja u Finskoj (EPA)\nStručnjaci u Finskoj objavili su da su prvi rezultati eksperimenta s psima koji mogu nanjušiti osobe zaražene korona virusom obećavajući, a zamjenik gradonačalnika Vantae istakao je da su rezultati do kojih su došli psi skoro identični rezultatima PCR testova.\nTri psa nanjušila su 2.200 putnika od kada je, krajem septembra, postavljena probna kabina u hodniku kojim prolaze putnici na aerodromu Helsinki-Vantaa i otkrili virus kod 0,6 posto putnika, prenosi Tanjug.\nIako će se eksperiment nastaviti do decembra, nadležni navode da su prvi rezultati uglavnom u skladu sa stopom otkrivanja virusa na PCR testovima, koji se, također, vrše među putnicima dobrovoljcima po dolasku.\n“Proveli smo između 16.000 i 17.000 PCR testova na aerodromu i manje od jedan posto je pozitivno”, rekao je zamjenik gradonačelnika Vantae Timo Aronkyito novinarima.\nPsi njuše maramice\nEksperimenti provedeni u prvom valu pandemije pokazuju da psi mogu otkriti COVID-19 uz skoro 100 posto preciznosti i do pet dana prije nego PCR test.\nStotinjak putnika svakodnevno stoji u redu za ovakvu vrstu besplatnog testiranja u Finskoj, koje zahtijeva da se ljudi obrišu maramicom i daju je psu da je ponjuši.\nNaučnici sa Univerziteta u Helsinkiju, koji su osmislili eksperiment, u saradnji sa stručnjacima za pse tragače organizacije Wise Nose, nadaju se da će njihova istraživanja podstaći Vladu da finansira tu metodu i pokrene je na turističkim lokacijama i drugim javnim okupljanjima.\nFinska upotrebljava pse za otkrivanje korona virusa na aerodromu\nPsi koji učestvuju u projektu prethodno su prošli obuku za otkrivanje raka, dijabetesa ili drugih bolesti.\nPsi trenirani da otkriju korona virus\nČile eksperimentiše s novom, jednostavnom i navodno 95 posto uspješnom metodom otkrivanja ljudi zaraženih korona virusom. Policijski psi obučeni su da otkrivaju potencijalno zaražene.\nPsi u službi otkrivanja bolesti COVID-19\nBritanski naučnici žele utvrditi može li pseći njuh biti iskorišten u otkrivanju bolesti.


Ujedinjena opozicija Srbije pozvala na obeležavanje 1000 dana od ubistva Olivera Ivanovića – Srce Srbije\nUjedinjena opozicija Srbije pozvala na obeležavanje 1000 dana od ubistva Olivera Ivanovića\nUdružena opozicija Srbije (UOPS) pozvala je građane Beograda i Srbije da u ponedeljak, 12. oktobra obeleže 1000 dana od ubistva Olivera Ivanovića.\nU saopštenju oni navode da još uvek niko nije osuđen za ovaj politički atentat, dok se „neki od osumnjičenih slobodno šetaju Beogradom i visoko su u vrhu režima“.\nNaročito pri odlučivanju o pitanjima koja se tiču Srba na Kosovu i Metohiji, saopštio je UOS.\nPodsetili su na to da su funkcioneri SNS pre ubistva Olivera Ivanovića označili kao “izdajicu”, podsećajući i na spot TV Pinka.\n“Za spot kroz koji je izvršen medijski linč i pripremljena likvidacija još uvek se ne zna ko je autor, a ko njegov naručilac. Ova televizija još uvek ima nacionalnu frekvenciju, koja je morala biti oduzeta samo iz tog razloga. Ta režimska televizija i danas iz dana u dan primenjuje isti recept medijskog linča ljudi i nakon Oliverovog ubistva. Iako je državni vrh obećao brzu i efikasnu istragu ispostavilo se da je i to samo jedna od izgovorenih obmana i neistina kojima godinama obasipaju građane Srbije”.\nPoziv je juče uputio i opozicioni lider Dragan Đilas, gostujući u Presingu .\n„Smatramo da je red da se to obeleži i pokrenućemo akciju Hiljadu sveća za Olivera Ivanovića. Nešto što bih ja želeo je da sve opozicione stranke i svi građani u Srbiji koji drugačije misle, dođu tamo i odaju počast tom čoveku“, kazao je.\nPoziv za 1000 sveća za Olivera Ivanovića prenelo je nekoliko beogradskih medija koji nisu pod kontrolom vlasti, dok su režimski mediji listom preneli reakciju partnerke Olivera Ivanovića, Milene Popović, koja je nova poslanica SNS, sa osudom Đilasove najave.\nČlanak Ujedinjena opozicija Srbije pozvala na obeležavanje 1000 dana od ubistva Olivera Ivanovića se pojavljuje prvo na KoSSev.


"Rusi mogu da pokrenu Železaru" - SDCafe.rs\nHome\tInfo\t“Rusi mogu da pokrenu Železaru”\n“Rusi mogu da pokrenu Železaru”\nRuska firma zainteresovana za Železaru Smederevo, jedna je od najvećih u Rusiji i mislim da je u stanju da pokrene to preduzeće, izjavio je Jovan Krkobabić.\n"Kompanija sa kojom se sada radi jedna je od najvećih u Rusiji i mislim da će se sa njom posao i završiti", naveo je Krkobabić za Tanjug.\nOn je ukazao da se za "Železaru" interesovalo nekoliko kompanija – dve iz Rusije, jedna iz Ukrajine, kao i neke zapadne.\nPotpredsednik vlade i ministar rada, zapošljavanja i socijalne politike napomenuo je da lično ne učestvuje u razgovorima sa ruskom kompanijom i da zbog toga ne može da govori o pojedinostima – dokle se stiglo u pregovorima.\n"Međutim, koliko sam obavešten ta kompanija daje najbolje ponude i mislim da je prema svojoj snazi, s obzirom na njen godišnju bruto proizvod, u stanju da pokrene Železaru i da taj posao bude uspešan i koristan za zemlju", naglasio je Krkobabić.\nPremijer Srbije Ivica Dačić izjavio je juče u Vranju da je jedna ozbiljna ruska kompanija zainteresovana za strateško paratnerstvo sa "Železarom Smederevo".\nKako je rekao, predstavnici vlade već su razgovarali sa tom kompanijom i razgovori će biti nastavjeni danas.\nMinistarstvo finansija i privrede objavilo je javni poziv za izbor strateškog partnera za Privredno društvo za proizvodnju i preradu čelika "Železara Smederevo" za obezbeđenje kontinuiteta poslovanja i daljeg razvoja tog preduzeća.\nI Ministarstvo finansija i privrede očekuje, u najkraćem roku, ponude mogućih strateških partnera za "Železaru Smederevo" i nada se uspehu novog tendera za to preduzeće, izjavio je danas državni sekretar Aleksandar Ljubić.\n"Očekujemo da u najkraćem roku prikupimo ponude, jednu ili više, i da ćemo otpočeti razgovore sa potencijalnim strateškim partnerima. Naš prvenstveni cilj je budućnost rada železare", rekao je Ljubić.\nLjubić, koji u Ministarstvu finansija i privrede obavlja funkciju državnog serektara za ekonomiju, je takodje ukazao da ne može detaljnije da govori dok tender, koji je juče raspisan, ne bude i okončan, ali je istakao da su u medjuvremenu, posle propalog prethodnog tendera, vodjeni razgovori i da je interesenata za železaru bilo.\nZlatna svadba – 17. put u Smederevu\nObe peći u funkciji do kraja narednog leta?\nOvogodišnjih pet hiljada naslova\nObjavljene Pesme Džona F. Dina


Kolliku razliku pravi jedan i po stepen - Klima101\nAutorka: Jovana Nikolić\nProšle jeseni Međunarodni panel o klimatskim promenama (IPCC) objavio je specijalni izveštaj koji pokazuje da razlika od pola stepena nije mala. Ovaj izveštaj poredi posledice porasta srednje globalne temperature za 1,5 stepen Celzijusa sa posledicama koje bi mogao imati porast od 2 stepena, a zaključak je da čitavo čovečanstvo mora ubrzano da menja svoje navike.\nZašto 1,5 stepen?\nPariskim sporazumom iz 2015. godine, trenutno najznačajnijim međunarodnim klimatskim dokumentom, određeno je da granica do koje porast prosečne globalne temperature sme da ide iznosi 2 stepena Celzijusa, mada je i tada postojala napomena da ukoliko je to moguće treba težiti i manjem porastu. Međutim, 3 godine kasnije IPCC sastavlja izveštaj na osnovu više od 6000 istraživanja koji pokazuje koliko je razlika od pola stepena važna i da porast od 2 stepena u odnosu na 1,5 može doneti mnogo negativnih posledica.\nIzveštaj koji je pripremao 91 autor iz 40 zemalja pokazuje i da je globalna temperatura u proseku već porasla za jedan stepen u odnosu na 19. vek i period pre industrijske revolucije. Treba uzeti u obzir i da se planeta ne zagreva ravnomerno i da je porast temperature u nekim delovima sveta već prešao granicu od 1,5 stepena. Takođe, u nekim delovima sveta posledice su već uočljivije i ekstremnije nego u drugim oblastima, a čak i kada bismo istog trenutka prestali sa emitovanjem ugljen-dioksida temperatura bi nastavila da raste još neko vreme zbog količine gasova sa efektom koju smo emitovali u poslednjih skoro 200 godina.\nKako pola stepena menja život?\nU IPCC izveštaju se tvrdi da bi porast od 2 stepena u odnosu na 1,5 povećao rizik „po zdravlje, sredstva za život, bezbednost hrane, vodosnabdevanje, bezbednost ljudi i ekonomski rast”. Iz ovoga je jasno da gotovo da ne postoji segment života koji ne bi pretrpeo promene. Suše bi smanjile prinos useva i kvalitet hrane, a domaće životinje bi bile podložnije bolestima i teže bi se snabdevale vodom.\nPrema ovom izveštaju, razlika od pola stepena znači dodatnih nekoliko stotina miliona ljudi koji su izloženi rizicima i siromaštvu koji su povezani sa klimom u odnosu na broj onih koji bi posledice osetili pri porastu temperature od 1,5 stepen.\nEkstremne temperature već su zabeležene u mnogim delovimas sveta i već možemo da vidimo najavu vremenskih uslova koji nas očekuju u budućnosti očekuju mnogo češće. Tako je rekordni topli talas pogodio Skandinaviju i zapadnu Evropu ovog leta, a u Belgiji i Holandiji su prvi put zabeležene temperature iznad četrdesetog podeoka Celzijusa. Osim toga, servis Evropske Unije za praćenje klime, Kopernikus, zabeležio je da je prošli mesec bio najtopliji oktobar otkada se vrše merenja.\nUkoliko bi srednja globalna temperatura porasla za 2 stepena u odnosu na 19. vek, prema IPCC izveštaju, 37 odsto svetske populacije biće izloženo ekstremnim toplotnim talasima najmanje jednom u pet godina. Sa druge strane, ako porast bude za pola stepena manji, ovakve posledice će osetiti značajno manji broj ljudi, odnosno 14 odsto populacije.\nKako toplota narušava balans u čitavom sistemu, razlika od pola stepena odrazila bi se između ostalog i na šumske požare, ekstremne oluje, produžila bi periode suše, a uticala bi i na mnoge biljne i životinjske vrste.\nUticaj na vodene površine\nUkoliko temperatura poraste za 2 umesto za 1,5 stepen, to bi značilo da će globalni srednji nivo mora do 2100. godine da poraste u proseku za dodatnih 10 centimetara. Broj može delovati bezazleno kao i pola stepena, ali tako je samo dok se čita na papiru. Ovi brojevi u životu ljudi imaju sasvim drugačije značenje, a posledice porasta nivoa mora najviše bi osetili stanovnici malih ostrvskih zemalja koji bi možda došli u situaciji da moraju da potraže novo mesto za život. Prema izveštaju, riziku bi bilo izloženo oko 10 miliona ljudi.\nSituacija na Grenalandu i Antarktiku bi se znantno promenila, kiselost okeana povećala, a razlika u globalnom ulovu ribe pri porastu od 1,5 i 2 stepena iznosila bi čak milion i po tona. Najveću štetu bi pretrpeli koralni grebeni koji i pri porastu temperature od 1,5 stepen mogu da opadnu za 70 do 90 odsto, ali porast od 2 stepena bi značilo da oni gotovo potpuno nestaju.\nJedno istraživanje sa Univerziteta Novog Južnog Velsa iz 2016. godine pokazalo je da je u oblasti oko Arktika temperatura u proseku porasla za 2 stepena u odnosu na period pre industrijske revolucije još 2000. godine. Ako se emisija štetnih gasova nastavi istim tempom, kao i do sada, Mediteran, centrlalni Brazil i delovi SAD mogli bi da osete porast od 2 stepena već u narednoj deceniji. Što se globalnog prosečnog porasta od 2 stepena tiče, ni on nam nije sasvim daleko. Ukoliko ne promenimo navike, sa njim bismo mogli da se susretnemo već oko 2040. godine.\nAutori IPCC izveštaja napominju da sprečavanje loših posledica neće biti lako i da je potrebno promeniti mnoge aspekte svakodnevnog života, ali pre svega treba menjati velike državne i međunarodne odluke kako bismo zagrevanje zadržali ispod 1,5 stepeni Celzijusa.\nNeophodno je što pre preći sa uglja, gasa i nafte na čiste izvore energije pa tako upotrebu fosilnih goriva smanjiti za polovinu u narednih 10 godina. Emisiju ugljen-dioksida je neophodno do 2030. smanjiti za oko 45 odsto u odnosu na 2010. godinu,a do 2050. godine emisija ovog gasa treba da bude jednaka nuli.\nUkoliko odlučimo da nam cilje bude zadržavanje zagrevanja ispod granice od 2 stepena, za ovaj poduhvat bismo imali dodatnih 25 godina na raspolaganju.\nKako ćemo i kada se približimo nultim emisijama, i dalje emitovati relativno male količine uglejn-dioksida, kojih ćemo se teško poptuno rešiti, izveštaj poziva na razvoj novih tehnologija koje, pored prirodnog procesa fotosinteze, omogućavaju njegovo izvlačenje iz atmosfere.


MOTOR blog » Svetska premijera nove Opel Astre TCR Svetska premijera nove Opel Astre TCR – MOTOR blog\nRazvoj nove Opel Astre TCR za mladu ali već izuzetno uspešnu TCR (Touring Car Racing) seriju ide po planu. Model za trkanje u klasi turističkih automobila za privatne vlasnike, baziran na novoj Astri, proslaviće svetsku permijeru na oficijelnoj TCR prezentaciji, predviđenoj da se održi u prestonici Belgije, Briselu, 15. oktobra 2015.\nAstra TCR, koju je razvio Opel Motorsport u saradnji sa dugogodišnjim partnerom „Kisslingom“, dolazi sa dvolitarskim turbo motorom sa oko 330 ks i čitavim nizom tehničkih atrakcija. Ovaj trkački model će nastaviti dugu tradiciju vlasničkih trka u Opelu, uz zadržavanje bliskosti sa serijskim modelom i obezbeđivanje visokih performansi i spektakularne tehnologije.\nTCR serija, lansirana za sezonu 2015., pruža savršen poligon za profesionalne privatne timove. Zahvaljujući konceptu koji počiva na tri stuba, TCR model može da se trka u nacionalnim i kontinentalnim šampionatima, kao i u globalnoj TCR međunarodnoj seriji, i to sa potpuno istom homologacijom. Nemačka će imati svoju sopstvenu TCR trkačku seriju sa „ADAC TCR Germany“. Dodatno, TCR klasa će biti uvedena i na ADAC 24 časa na legendarnom Nirburgringu, na taj način dodatno povećavajući mogućnosti za Opel Astru TCR.\nSvetska premijera nove Opel Astre TCR was last modified: October 26th, 2015 by Goran Aničić\nOpelOpel AstraOpel Astra TCROpel Srbija


U saobraćajnim nesrećama u BiH ove godine poginula 81 osoba - AKOS\nHome > Vijesti > Vijesti iz zemlje > U saobraćajnim nesrećama u BiH ove godine poginula 81 osoba\nU saobraćajnim nesrećama u BiH ove godine poginula 81 osoba\nby - 29/05/2016\nOsman Lindov, profesor na Saobraćajnom fakultetu u Sarajevu kazao je za AA da ovi podaci nisu iznenađujući jer, da bi se broj saobraćajnih nezgoda smanjio, potrebne su preventivne mjere koje se u BiH, kako je kazao, ne poduzimaju U Bosni i Hercegovini se od početka godine dogodilo više od 11.500 saobraćajnih nesreća u kojima je, prema zvaničnim podacima, stradala 81 osoba, a gotovo 800 ih je teško povrijeđeno, javlja Anadolu Agency (AA).\nU Federaciji BiH od 1. januara do 30. aprila dogodilo se 8.804 saobraćajnih nesreća, što je za 193 više u odnosu na isti period prošle godine. Od ukupnog broja saobraćajnih nesreća u FBiH 40 završilo s smrtnim posljedicama, a 613 s teško povrijeđenim licima.\nNajviše saobraćajnih nesreća dogodilo se u Kantonu Sarajevo, gotovo 3.600, zatim u Zeničko-dobojskom kantonu 1.330 i Srednjebosanskom – 990.\nU svim saobraćajnim nesrećama u FBiH od početka godine najviše su stradali vozači, njih 21.\nPrema statistikama Federalne uprave policije, zabilježen je porast broja povrijeđenih i poginulih pješaka. Od početka godine u FBiH je stradalo 13 pješaka.\nU Republici Srpskoj u periodu januar – april 2016. godine dogodile su se 2.744 saobraćajne nesreće, što je za 93 više u odnosu na isti period prošle godine, potvrdila je za AA Mirna Miljanović, načelnik Odjeljenje za odnose s javnošću u Ministarstvu unutrašnjih poslova RS-a.\nU saobraćajnim nesrećama u RS-u stradalo je 41 lice, a teže je povrijeđeno 159.\nNajviše saobraćajnih nesreća dogodilo se na području Banje Luke, ukupno 1.247, dok su se na području Bijeljine dogodile 424. Na području Centra javne bezbjednosti Trebinje dogodilo se najmanje saobraćajnih nezgoda – 118, podaci su MUP-a RS-a.\nNajčešći uzroci saobraćajnih nesreća na putevima BiH su vožnja neprilagođenom brzinom i nepoštivanje prvenstva prolaza.\nOsman Lindov, profesor na Saobraćajnom fakultetu u Sarajevu, kazao je za AA da ovi podaci nisu iznenađujući jer, da bi se broj saobraćajnih nezgoda smanjio, potrebne su preventivne mjere koje se u BiH, kako je kazao, ne poduzimaju.\n“Što se tiče sigurnosti u saobraćaju, odnosno broja saobraćajnih nezgoda i broja poginulih, to je očekivani broj. I saobraćajne nezgode i veliki broj poginulih ćemo imati do trenutka kada shvatimo šta znači baviti se ozbiljno sigurnošću u saobraćaju. Prije svega, ozbiljnost mora pokazati državno Ministarstvo transporta i prometa koje kroz svoje strateške pravce i odgovarajuće agencije za sigurnost u saobraćaju treba dati jasnu poruku da hoće da se bori protiv tog zla koje se zove pogibija u saobraćajnim nezgodama. Ona to nije napravila već deset godina iako je zakosnka odredba bila da to napravi”, istakao je Lindov.\nIstakao je da je problem saobraćajnih nesreća svjetski problem i podsjetio na usvojen tekst UN-a o proglašenju Dekada aktivnosti za cestovnu sigurnost (2011-2020) s ciljem smanjenja smrtnosti i povreda koje su posljedica saobraćajnih nesreća\n“Kao članica UN-a mi smo trebali napraviti programe koji će smanjiti broj saobraćajnih nezgoda za 50 posto. Mi smo samo deklarativno rekli da ćemo se zalagati, ali oficijelno ili praktično smo vrlo malo toga odradili”, dodao je.\nIzgradnja autocesta obično znači manje saobraćajnih nesreća, a svaki kilometar autoceste podrazumijeva jednu žrtvu manje, zaključio je profesor Lindov.\nSvjetski dan sjećanja na žrtve saobraćaja: Malo ulaganja spasilo bi mnogo života\nNovi propisi: Kazne za razgovor na mobitel tokom vožnje i nevezivanje pojasa od 100 do 300 KM\nDa li će novi zakon povećati sigurnost na cestama?\nTagovano Osman Lindov saobracaj\nČije su kladionice PROBLEM?


Nacionalni izvještaj o biološkoj raznovrsnosti osnov za modernizaciju politika zaštite prirode\nDatum objave: 08.03.2019 10:25 | Autor: Ministarstvo održivog razvoja i turizma\nRadionica povodom otvaranja projekta „Podrška izradi Šestog nacionalnog izvještaja prema Konvenciji o biološkoj raznovrsnosti (CBD)“ održana je u četvrtak, 7. marta 2019. u Ministarstvu održivog razvoja i turizma.\nU uvodnoj riječi, Ivana Vojinović, generalna direktorica Direktorata za životnu sredinu navela je da će ovaj izvještaj dati presjek stanja o napretku ka ispunjenju ciljeva i mjera definisanih Nacionalnom strategijom biodiverziteta, kao i Aiči globalnih ciljeva o biodiverzitetu.\n„Ovaj Izvještaj treba da uoči pravce kojima se kreće zaštita prirode u Crnoj Gori i da bude osnov za modernizaciju politika zaštite prirode“, naglasila je Vojinović.\nLidija Šćepanović, pomoćnica direktora Agencije za zaštitu prirode i životne sredine istakla je značajnu ulogu koju će Agencija imati u izradi navedenog izvještaja. Posebo se osvrnula na aktivnosti koje se odnose na proglašenje novih zaštićenih područja, uspostavljanje web portala i baze podataka informacionog sistema za biodiverzitet. Takođe, gđa Šćepanović je izjavila da se dodatna vrijednost Šestog nacionalnog izvještaja ogleda u jačanju međuinstitucionalne saradnje, dodatnom umrežavanju kao i razmjeni podataka vezanih za biodiverzitet Crne Gore između svih aktera u sistemu zaštite prirode.\nNakon uvodnih obraćanja, nacionalna koordinatorka projekta, Jovana Drobnjak, predstavila je osnovne informacije o projektu, strukturu Šestog nacionalnog izvještaja shodno zahtjevima Konvencije o biološkoj raznovrsnosti, metodologiju izrade izvještaja, kao i plan rada projekta. Projekat je organizovan uz finansijsku pomoć u okviru Programa za razvoj ujedinjenih nacija (UNEP) i ima za cilj pružanje finansijske i tehničke podrške na razvijanju visokokvalitetnog Šestog nacionalnog izvještaja. Izvještaj će poslužiti za izradu petog Globalnog pregleda biodiverziteta (fifth Global Biodiversity Outlook), kao i Globalne strategije o biodiverziteta 2021-2030. Izvještaj će takođe sadržati podatke neophodne za analizu napretka u implementaciji globalnog Strateškog plana za biodiverzitet 2011-2020., a kroz projekat će se vršiti procjena svakog nacionalnog cilja, uključujući proces konsultacija sa zainteresovanim stranama.\nRadionci su prisustvovali članovi Upravnog odbora projekta kao i članovi Radne grupe sastavljene od predstavnika nadležnih ministarstava, organa uprave, univerziteta kao i nevladinog sektora, koji su uključivanjem u diskusiju dali početne inpute za rad na Šestom izvještaju.


Federalni ministri Ramić i Dedić u Visokom – Magazin Plus\nHome/-TopSLIDE/Federalni ministri Ramić i Dedić u Visokom\nGradonačenik Mirza Ganić sa saradnicima danas je bio domaćin Federalnom ministru za raseljene osobe i izbjeglice Edinu Ramiću te Federalnom ministru za poljoprivredu, vodoprivredu i šumarstvo Šemsudinu Dediću.\nRadna posjeta je započela u prostorijama Gradske uprave, a završena terenskim obilaskom farmera i poljoprivrednika, koji su ujedno i korisnici poticaja sa Federalnog nivoa vlasti.\nFederalni ministar za poljoprivredu, vodoprivredu i šumarstvo Šemsudin Dedić je Visoko naveo kao dobar primjer adekvatnog pristupa prema poljoprivredi na lokalnom nivou.\nNaglasio je da je povećan iznos budžetskih sredstva za podršku poljoporivrednim proizvođačima u tekućoj godini, najavivši još značajnije podrške za narednu godinu.\nPoručio je da svi ujedinjeno trebamo doprinijeti sveukupnoj podršci našim proizvođačima tako što ćemo stvoriti dobar ambijent koji će rezultirati kvalitenim i prepoznatljivim proizvodima.\nPrilikom obilaska gazdinstava uvjerio se u veoma kvalitetne proizvođače, koji će, kako je rekao, i dalje, u skladu sa objektivnim mogućnostima i budžetskim sredstvima, imati maksimalnu podršku vlasti, od lokalnog do federalnog nivoa, s ciljem da rad poljoprivrednika bude adekvatno vrednovan i konkurentan na tržištu.\nOdaslana je veoma važna poruka mladim osobama da ostanu u ruralnim područjima i bavljenje poljoprivredom izaberu kao životni poziv.\nFederalni ministar za raseljene osobe i izbjeglice Edin Ramić je primijetio zapostavljenu infrastrukturu u rubnim visočkim naseljima te istakao da je tokom prošle godine sa tadašnjim premijerom, a sadašnjim gradonačelnikom Visokog, Mirzom Ganićem, uspješno realizirao određene infrastrukturne projekte na veliko zadovoljstvo lokalnog stanovništva.\nPodsjetio je da je ove godine dogovoren nastavak izgradnje putnog pravca prema Kaknju u naselju Šušnjarevo i da će taj projekat ubrzo biti uspješno okončan kao uvertira za nove projekte na tom području.\nJavnost je informisao i da će Federalno ministarstvo ponovo podržati radove na obnovi unutrašnjosti Hrama sv. Prokopija u Visokom kao što je to bio slučaj i u proteklom periodu.\nNajavio je novi obilazak kada radovi budu uspješno privedeni kraju.\nGardonačelnik Mirza Ganić još jednom je poručio da će kroz realizaciju ovakvih pozitivnih priča, Visoko na pravi način sarađivati sa višim nivoima vlasti i nastaviti svoj razvojni put u svim segmentima.\nAkcentirao je obilazak naselja Šošnje gdje je sa ministrima dogovoreno sufinansiranje puta između naselja Šošnje i Dolovi u dužini od otprilike 1,2 kilometra kako bi se konačno riješio višegodišnji problem spajanja naselja Dolovi (koje pripada Visokom) sa putem koji se nastavlja prema susjednom Kaknju.\nVrijednost tih radova će iznositi oko 150 hiljada KM, a gradonačelnik je kazao da će Gradska uprava kroz program kapitalnih ulaganja izdvojiti 50 hiljada KM, dok će Federalni nivo ostatak radova sufinansirati sa iznosom od 100 hiljada KM.\nGanić je poručio da je poljoprivreda visočko strateško opredjeljenje, zbog dobropoznate činjenice da je Visoko oduvijek poljoprivredni grad, čija je velika prednost blizina Sarajeva, kao i mnogobrojne prekrasne površine za obradu i stvaranje prozvoda koji se potom plasiraju na tržištu.\nPrijateljski odnos sa privrednicima, koji su vrijedni ljudi koji izdržavaju svoje porodice i neprocjenjivo doprinose razvoju društva je, prema riječima gradonačelnika Ganića, najvažniji, uz stvaranje povoljnog ambijenta i zajedničkog partnerskog odnosa u rješavanju nagomilanih dugogodišnjih problema, koji će postepeno u kontinuitetu biti rješavani na zadovoljstvo cjelokupne lokalne zajednice.